הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 50, 2023-11-29 00:00

מיכאל ביטון: בוקר טוב

מיכאל ביטון:  אנחנו מתחילים דיון מהיר וחשוב בסוגיית החלטת ממשלה 717 – תוכנית להעצמה ולפיתוח כלכלי-חברתי ביישובים הדרוזיים ברמת הגולן לשנים 2021 עד 2023 – בחינת הניצול התקציבי, המדיניות הממשלתית להמשך והשלכות המלחמה על ביצוע התקציבים הללו

מיכאל ביטון:      בטרם נצלול לנושא עצמו, ונמצאים איתנו ראשי רשויות של העדה הדרוזית, גם מהגולן, גם מהגליל – פגשתי אותם, פגשתי את השייח', ונמצא איתנו גם השר לשעבר במשרד האוצר, ידידי חמד עמאר שעסק רבות בהחלטה הזאת והוביל אותה

מיכאל ביטון:  נרצה לקבל ממנו גם תובנות ומה נכון לעשות בעת הזאת

מיכאל ביטון:      אבל רגע לפני שמתחילים, קודם כול, נשתתף בצער המשפחות והעדה הדרוזית על האובדן של טובי הלוחמים והקצינים בצה"ל

מיכאל ביטון:  סגן אלוף סלמאן חבקה מיאנוח-ג'ת, סגן אלוף עלים סעד מיאנוח –ג'ת, סמל ראשון עדי חרב מבית ג'ן, רב-סרן ג'מאל עבאס מפקיעין, סמל ראשון דניאל ראשד משפרעם, רב-סמל ג'ואד עאמר מחורפיש, זיכרונם לברכה

מיכאל ביטון:  טובי בנינו, טובי העדה הדרוזית, שהקריבו את חייהם למען המדינה במלחמה הנוכחית, לצד פצועים, לצד התגייסות של הרשויות

מיכאל ביטון:      סעו לרשויות הדרוזיות ותראו איך הם קולטים לוחמים ואיך הם קולטים מפונים, ואיך הם נרתמים למטרות המלחמה, ואיזו ערבות הדדית ואיזו שותפות

מיכאל ביטון:  זה הצד הטוב

מיכאל ביטון:  הצד הפחות-טוב הוא שאנחנו מגלים שהחלטות ממשלה שנועדו לחזק את העדה הדרוזית ממומשות ב-47% בלבד על-פי דוח אחרון של מרכז המחקר של הכנסת

מיכאל ביטון:  ולא ברור בכלל שיהיה ניצול תקציבי מלא של התקציבים התלת-שנתיים, אותם שלושה מיליארד שהוביל חמד עמאר

מיכאל ביטון:      בעוד חודש אנחנו לפני סוף תקציב

מיכאל ביטון:  אנחנו לא נקבל את החרפה שלא מגיעים ל-90% ניצול

מיכאל ביטון:  מבטיחים ליישובים כסף, מגיע סוף השנה, והביצוע התקציבי יהיה 50%? מה זה, בלוף ישראלי? לתת ולא לתת? להקצות ולא לבצע? להתחייב ולא לשחרר חסמים? אנחנו נותנים לממשלה את החודש הזה להגיע ל-90% ניצול תקציבי בהקצאה תלת-שנתית

מיכאל ביטון:  שימצאו את הדרך

מיכאל ביטון:  הממשלה ידעה להעיף מיליארדים אתמול, חלקם גם קואליציוניים, לא על דעתנו

מיכאל ביטון:  אנחנו רוצים שהיא תדע להעיף 90% ניצול תקציבי של ההקצאה ליישובים הדרוזיים

מיכאל ביטון:      אנחנו נשמע את ראשי הרשויות, ואז ניתן להאשם חוסין ממשרד ראש הממשלה להתייחס, שביקשתי באופן מיוחד שיהיה פה הבוקר על אף שהוא צריך להיות בקריה עוד מעט, אצל מנכ"ל משרד ראש הממשלה

מיכאל ביטון:  הוא יהיה איתנו פה עד 9:45

מיכאל ביטון:  אז אנחנו ניתן לו ב-9:35 עשר דקות של התייחסות

מיכאל ביטון:  עד אז אני רוצה את ראשי הרשויות 

מיכאל ביטון:  אני מבקש מראשי הרשויות לדבר קצר, כדי שנוכל לצלול, כדי שנוכל לעשות את העבודה שלנו

מיכאל ביטון:  אני לא אגביל אתכם, כי באתם לכנסת ואתם איתנו

מיכאל ביטון:  אבל תגזרו על עצמכם דיבור קצר ולעניין

מיכאל ביטון:      נתחיל עם ואיל מוגרבי, ראש מועצה מקומית עין קנייא

מיכאל ביטון:  ראשי רשויות אחרות יצטרפו אלינו בהמשך

מיכאל ביטון:  בבקשה, ואיל

ואיל מוגרבי: בוקר טוב, אדוני היו"ר

ואיל מוגרבי:  קודם כול, תודה על הזימון ולתת לנו את ההזדמנות לדבר כאן, וזה בא אחרי הישיבה שלך איתנו ברמת-הגולן

ואיל מוגרבי:  אנחנו מאוד מעריכים

ואיל מוגרבי:  אני אשתדל לעשות את זה כמה שיותר קצר, ואני ישר אכנס עם הנתונים של התקציבים של המשרדים שהעבירו לנו וחלק שלא העבירו

ואיל מוגרבי:      אני מתייחס כאן, קודם כול, למשרד הפנים, שאמור להעביר לנו 855,000 שקל, ומתוך 8,900,000 שקל חסר לנו עוד 500,000 שקל

ואיל מוגרבי:  משרד הרווחה, בבינוי, אמור להעביר לנו 900,060 שקל, והעביר לנו אפס שקל

ואיל מוגרבי:  משרד הבינוי והשיכון

ואיל מוגרבי:  ואני חייב לציין את העבודה הנפלאה של מר אמין אבו חיה, על העבודה המצוינת ושיתוף הפעולה המלא עם הרשויות הדרוזיות ברמת-גולן

ואיל מוגרבי:  ואני אציין כאן שמתוך 12,950,000 שקל, כמעט 13 מיליון, הועברו 7,000,17 שקל

ואיל מוגרבי:  ועל הפרק, אוטוטו, אנחנו נקבל תוספת של 5,000,000 שקל, וכך משרד השיכון ישלים לנו את התקציב במלואו

ואיל מוגרבי:      משרד החינוך – עם כל הכבוד למשרד החינוך ומה שהעביר לנו כאן הוא אמור להעביר לנו תקציבים 17,117,000 שקל

ואיל מוגרבי:  הועבר לנו 1,400,000 שקל

ואיל מוגרבי:  איפה שאר התקציב? איך אנחנו נתקיים?     אם אני מסתכל על הבינוי – אפס שקל

ואיל מוגרבי:  כלום

ואיל מוגרבי:  אני בונה שני בתי-ספר מההחלטה הקודמת, ולא מההחלטה של עכשיו, ואנחנו בונים שני בתי-ספר עם גירעונות

ואיל מוגרבי:  סך התקציב של בינוי שני בתי-ספר בעין קנייא, יסודי וחטיבה, עומד היום על 23 מיליון שקל, והאומדן של בתי-הספר כ-34 מיליון שקל

ואיל מוגרבי:      אדוני היו"ר, אני לא יודע מאיפה מועצה מקומית כמו עין קנייא, סוציו 3, תביא כמעט 10 מיליון שקל?     

מיכאל ביטון: אני מבקש מהגופים באוצר ובמשרד ראש הממשלה שמרכזים את העבודה של החלטת הממשלה הזאת, וגם מהמשרדים הספציפיים, לתת תשובות מדויקות ומפורטות בכסף, לא באמירות כלליות, אחרי שתשמעו את הדברים של ראשי הרשויות

ואיל מוגרבי: אדוני היו"ר, אני בא לכאן עם נתונים, עם מסמכים, בדיוק מה שהועבר מהמשרדים אל הרשות

מיכאל ביטון: תודה רבה, ואיל

ואיל מוגרבי: אדוני, תן לי להשלים, בבקשה

מיכאל ביטון: בבקשה

ואיל מוגרבי: משרד הספורט – גם כן אפס ש"ח הועבר, ואמור להעביר לנו 2

ואיל מוגרבי: 2 מיליון ש"ח ולא הועבר שום שקל

ואיל מוגרבי:  ולא רק זה

ואיל מוגרבי:  הייתה לנו הרשאה תקציבית של בינוי אצטדיון כדורגל בעין קנייא על סך 6,500,000 שקל, מתוכם מיליון שקל ממשרד הבינוי והשיכון – זה לא מספיק, אלא גם משכו את ההרשאה התקציבית כי הגבילו את זה בשנה אחת

ואיל מוגרבי:  איך אני יכול להוציא היתר בנייה כשזה קרוב לנחל, כשזה יישוב ותיק וזה דורש המון אישורים של משרדי ממשלה, כמו רשות העתיקות וכדומה, איך אנחנו נוציא היתר בנייה?     אם אני הולך להוציא היתר בנייה לבית מגורים, ייקח לי בין חצי שנה לשנה

ואיל מוגרבי:  מה עם המשרדים שאנחנו צריכים לבקש את כל ההרשאות שלהם וכל הבקשות שלהם, שייתנו לנו את האפשרות להוציא היתר בנייה? לכן נוצרה כאן בעיה, ואנחנו מפסידים תקציבים והם מגבילים אותנו בשנה

ואיל מוגרבי:      אני מבקש כאן מאדוני היו"ר לבקש מהמשרדים שכל הרשאה תקציבית תהיה מותנית בהיתר בנייה

ואיל מוגרבי:  אחרי שנקבל את היתר הבנייה, אז יבקשו את הביצוע

ואיל מוגרבי:      אני ממשיך הלאה, אדוני

ואיל מוגרבי:  ממשרד הבריאות קיבלנו 500,000 שקל, ועדיין יש לנו עוד תוכניות ועוד חלומות, ואנחנו נמצאים היום בחזית המלחמה

ואיל מוגרבי:  אנחנו בזמן מלחמה, ואנחנו חושבים וחולמים שתהיה בעין קנייא מרפאה אחודה שתעבוד 24/7, ולא רק לתושבי עין קנייא

ואיל מוגרבי:      אדוני היו"ר, בימים אלה אירחנו בעין קנייא פלוגה שלמה, חיילים שהיו בתוך היישוב

ואיל מוגרבי:  נתנו להם שירות רפואי, גם רפואת שיניים, גם רפואה כללית, וגם המחשבה שלי לעתיד שאנחנו ניתן שירות לכל האיזור, כולל צה"ל

ואיל מוגרבי:  לכן אני מבקש שההרשאות והבקשות שלנו ייענו

ואיל מוגרבי:      משרד החקלאות – אנחנו מגישים בקשות ואנחנו מקבלים את התקציבים ככל האפשר

ואיל מוגרבי:  כמעט כל שנה אנחנו מגישים בקשה של 500,00 שקל לדרכים חקלאיות, וזה כל מה שאנחנו מקבלים אבל זה עדיין לא מספיק

ואיל מוגרבי:  ואני אתייחס גם למשרד התיירות שממנו קיבלנו אפס ש"ח

ואיל מוגרבי:      יש לי הצעה, ובואו ניקח את זה כפיילוט

ואיל מוגרבי:  ברמת-הגולן כולנו יודעים על נושא ה'עזבה'

ואיל מוגרבי:  לצערי הרב, זה דבר שירשנו אותו כראשי רשויות מזמן, מלפני עשרות שנים, ואני אסביר מה זה 'עזבה'

ואיל מוגרבי:  זה מחסן חקלאי שנמצא באדמה ואנחנו מבקשים היתרי בנייה

ואיל מוגרבי:  יש הרבה כאלה שבנו ללא היתר בנייה, ואנחנו באנו כדי להסדיר

ואיל מוגרבי:  זה דבר שירשתי לפני עשרות שנים, ואני כראש רשות היום בא לשכנע ולתת את האפשרות ואת ההזדמנות לאשר לאותם חקלאים, במקום שנהפוך אותם לעברייני בנייה

ואיל מוגרבי:      לצערי הרב, אדוני היו"ר, הוועדה המרחבית מעלה החרמון רק מפילה את התיקים על אותם חקלאים ומענישה אותם בקנסות, במקום שימצאו פתרון לאותם חקלאים, ובמקום לתת להם הזדמנות ואפשרות להנפיק היתרי בנייה על-פי החוק

ואיל מוגרבי:  בזמנו האלוף יוסף מישלב אמר, בואו נקרא לילד בשמו

ואיל מוגרבי:  תושב או חקלאי שמגיע לאדמה שלו, בא עם המשפחה

ואיל מוגרבי:  אנחנו הדרוזים נמצאים ונולדים קשורים לאדמה שלנו, ולכן אנחנו צריכים פתרון

ואיל מוגרבי:  אני מצפה מהוועדה כאן לקבל החלטה ולצאת מכאן בהחלטה לתת פתרון ל'עזבה'

ואיל מוגרבי:      אני פונה כאן למשרד החקלאות ולמשרד התיירות שנתאחד ונהיה יד אחת, ונאפשר הזדמנות וניקח את זה כפיילוט לעשות תוכנית מיוחדת לכפרים הדרוזיים, ותראו איך זה יצליח

מיכאל ביטון: יש הצעת חוק שקידמנו בזמנו, של מבנה מגורים בתוך שטח חקלאי

מיכאל ביטון:  יחידה אחת

קריאה: זה לא עבר?     

מיכאל ביטון: אנחנו נבדוק

ואיל מוגרבי: הלוואי שזה יעבור, אדוני היו"ר, ואז נקרא לזה תיירות כפרית

מיכאל ביטון: האם אתה יכול להגיד משפט סיום, ואיל?     

ואיל מוגרבי: אתה יכול לקחת את עין קנייא כפיילוט

ואיל מוגרבי:  יש לי כמעט 15 מבנים ללא היתר בנייה, או שיש כאלה שהשתמשו בהיתרי בנייה למחסן חקלאי ואז הפכו את זה לצימר, ואנחנו רואים את התיירות ואנחנו באים לעודד, ואני חושב שהממשלה צריכה לעודד את התיירות הכפרית בתוך המטעים

ואיל מוגרבי:  זה גם מעודד את החקלאות וגם מעודד את התיירות, וככה אנחנו פתרון לתושבים שלנו

ואיל מוגרבי:  תודה

מיכאל ביטון: תודה רבה, ואיל

מיכאל ביטון:  דולאן אבו סאלח, ראש מועצה מקומית מג'דל שמס, ברוך הבא, בבקשה

דולאן אבו סאלח: בוקר טוב לכולם

דולאן אבו סאלח:  אני אכנס יש לסעיפי החלטת ממשלה 717, ואני אגע דווקא בסעיפים שאנחנו לא רואים אותם כהרשאות תקציביות שממומשות ממש במועצה אצלנו

מיכאל ביטון: כאלה שיכולת לבצע אם היית מקבל הרשאה?     

דולאן אבו סאלח: בעצם אני רואה אותם כסעיפים תקציביים

מיכאל ביטון: הקצאה, אבל אין לך הרשאה תקציבית לביצוע

דולאן אבו סאלח: ממש

דולאן אבו סאלח: זה בעצם מונע ממני להתקדם ולבנות תב"ר בכלל ולהתקדם למכרז

מיכאל ביטון: תגיד את הדוגמאות ולמה

דולאן אבו סאלח: במשרד הרווחה יש לנו תקציב של מיליונים, של כשישה מיליון שמיועדים לבינוי ואנחנו לא מקבלים הרשאה תקציבית

מיכאל ביטון: שלא מקבל הרשאה ממשרד הרווחה

מיכאל ביטון:  כשאתה פונה למשרד, מה התשובות שאתה מקבל?     

דולאן אבו סאלח: שהעניין בטיפול

מיכאל ביטון: ב-2023 כל התקציבים נגמרים

מיכאל ביטון:  לא?     

דולאן אבו סאלח: התוקף של ההחלטה הוא לסוף 2023

דולאן אבו סאלח:  אני מחזיק בהיתר בנייה למבנה רב-תכליתי מ-2021, ועד היום אני לא רואה הרשאה תקציבית שתאפשר לי לבצע - - -     

מיכאל ביטון: למרות שתוקצבת בדבר הזה

דולאן אבו סאלח: ממש ככה

דולאן אבו סאלח:  זה לגבי משרד הרווחה

מיכאל ביטון: האשם, אתה בטוח מכיר את הסוגיות האלה

מיכאל ביטון:  לא?     

אשר חסין: הכול אני מכיר

מיכאל ביטון: אז עוד מעט אתה תתייחס

דולאן אבו סאלח: סעיף אחר הוא תחבורה

דולאן אבו סאלח:  בהחלטה תוקצבנו בכ-33 מיליון ש"ח

דולאן אבו סאלח:  עד עכשיו המועצות לא קיבלו הרשאה תקציבית אחת בתחום התחבורה, וזה ממש הזוי

דולאן אבו סאלח:  גם במג'דל שמס וגם בעין קנייא יש טיפוגרפיה קשה מאוד בשני היישובים האלה, ואנחנו צריכים לבצע שם פרויקטים תחבורתיים שאם אנחנו לא נבצע, אז יש שם מפגעים בטיחותיים חמורים מאוד, של מקרים של גלישה של כבישים, של קטעים שמצריכים אותנו לבנות קירות תמך ואנחנו לא מצליחים לעשות זאת

דולאן אבו סאלח:  אין מצב שמהתקציב השוטף של המועצה אנחנו נוכל להתקדם לביצוע שם

דולאן אבו סאלח:      לכן, אנחנו מבקשים שאותו סעיף תקציבי שמופיע בהחלטת ממשלה מאושרת יהפוך להרשאה תקציבית, ונוכל להתקדם לביצוע

מיכאל ביטון: ולמה לא קיבלת את זה?     

דולאן אבו סאלח: אני לא יודע

מיכאל ביטון: אתה גם בקשר ישיר מול המשרדים?     

דולאן אבו סאלח: אם משרד התחבורה ביצע פרויקטים ואנחנו כמועצות לא יודעים עליהם, אז נשמח להתעדכן

דולאן אבו סאלח:  זה ממש הזוי, הנושא התחבורתי - - -     

מיכאל ביטון: הכסף הזה יועד לביצוע שלך כמועצה?     

דולאן אבו סאלח: לי כמועצה לא אכפת אם הביצוע יהיה דרך המועצות או דרך כל גורם אחר באמצעות משרד התחבורה

מיכאל ביטון: העיקר שיהיה ביצוע

דולאן אבו סאלח: העיקר שיהיה ביצוע, ואנחנו נסיר את המפגעים הבטיחותיים שמסכנים חיי אדם ממש כל יום

דולאן אבו סאלח:  זה מה שאנחנו מבקשים

מיכאל ביטון: תודה

ואיל מוגרבי: אדוני היו"ר, אם ירשה לי להתייחס במשפט אחד למשרד התחבורה

ואיל מוגרבי:  גם אנחנו קיבלנו אפס שקל ויש לנו תוכנית - - -     

מיכאל ביטון: מה זאת אומרת, אפס? בשלוש השנים האלה?     

ואיל מוגרבי: כן, כן

ואיל מוגרבי:  אפס

ואיל מוגרבי:  אפס זה אפס

ואיל מוגרבי:  זה לא אחד

ואיל מוגרבי:  ויש לנו תוכנית מוכנה שיושבת במגירה מלפני שלוש שנים

ואיל מוגרבי:  קיבלנו הסכמה, שיתוף ציבור, יחד עם משרד התחבורה, והתוכנית הזאת מעל 10 שנים נמצאת במגירה אצלם

ואיל מוגרבי:  ולאחר קבלת אישור של המשרד, היינו אמורים לסיים את העבודה ב-23'

ואיל מוגרבי:  2023 הסתיימה והתוכנית עדיין יושבת במגירה

מיכאל ביטון: זה ברור

מיכאל ביטון:  תודה

ואיל מוגרבי: את עוקף - - - אני דורש ומבקש ממשרד התחבורה לבצע את התוכנית

מיכאל ביטון: תודה

מיכאל ביטון:  ואיל, אנחנו רוצים לשמוע את האשם חוסין

מיכאל ביטון:  מתי אבני, ראש המועצה המקומית מסעדה, יו"ר ועדה ממונה, בבקשה

אתי לבני: בוקר טוב

אתי לבני:  אני יו"ר ועדה ממונה כבר כמעט 30 שנה בכל מיני רשויות

אתי לבני:  עיקר ההתמחות היא במגזר הערבי

אתי לבני:  במסעדה הייתי שבע שנים, מ-2009 עד תחילת 2016

אתי לבני:  העברנו את זה לרשות, וב-2020 היא נקראת יישוב, וכבר שלוש שנים אני מנסה לשקם את המועצה שוב

אתי לבני:      אין ספק שיש בעיה בארבעת הכפרים הדרוזיים

אתי לבני:  לפני מספר שנים, והוותיקים מראשי הרשויות יודעים, הגשנו עתירות כי משרד השיכון לא הכיר בכלל בארבעת היישובים במסעדה, במג'דל שמס ובשאר היישובים

אתי לבני:  הגשנו עתירה ומאז התחילו להכיר בנו כל המשרדים וכן לתקצב

אתי לבני:      צפון רמת-הגולן היה מוזנח ולא מטופל מבחינה תקציבית המון שנים, ועכשיו צריכים לעשות הכול כדי לנסות לשפר כי יש הרבה חוסרים

אתי לבני:  אני לא נכנס לסעיפים התקציביים, כי כמעט כולם פה אפס חוץ מהפנים והשיכון

מיכאל ביטון: כל הסעיפים שלך הם אפס?     

אתי לבני: איפה שקיבלנו הרשאות, חלקן בביצוע - - -     

מיכאל ביטון: לפני שלוש שנים קיבלת החלטת ממשלה עם סמל היישוב שלך, עם סכומים, ושלוש שנים אפס ביצוע?     

אתי לבני: לא, אני אומר שביצענו

אתי לבני:  ביצענו המון, גם בשיכון

אתי לבני:  השיכון הוא בין היחידים, כמו שהזכירו

אתי לבני:  התחבורה בכלל לא מופיע בחלוקה לאף אחד מאיתנו, ולכן זה אפס

ואיל מוגרבי: זה מופיע בהחלטת ממשלה, אבל לא מופיע אצלנו

אתי לבני: זהו, זה לא מופיע אצלנו בחלוקה

אתי לבני:  כשאני מסתכל בחלוקה שהייתה, למעשה קיבלנו סכומים לארבעת היישובים וזה מחולק לפי גודל היישוב לכל אחד

אתי לבני:  אז זו התוכנית שיש לכל אחד ומה שהוקצה לו

אתי לבני:  אבל שאר המשרדים, ברובם לא הקצו הרבה

אתי לבני:  הספורט הקצה 1

אתי לבני: 9 מיליון ולא קיבלנו כלום עדיין, ואנחנו נמצאים בסוף שנה

אתי לבני:      כפי שאמרו חבריי, אנחנו לא פועלים לפני שאני מקבל הרשאות

אתי לבני:  כשאני מקבל הרשאה ממשרד מסוים, אז אני מתחיל להריץ את הנושא הזה

אתי לבני:  זה שהנייר אומר שיש לי סכומים, אני לא בטוח

מיכאל ביטון: אני רוצה, ברשותך, טלגרפית, שתגיד לי על משרדים שעבדו איתך טוב ומשרדים שלא התקדמת איתם, ומשרדים שבינוני

מיכאל ביטון:  תגיד לנו את התמונה הזאת

אתי לבני: המשרדים הטובים שעבדו איתנו זה משרד השיכון – בחלק גדול הם פשוט הקצו וגם ידעו לשחרר את זה מידית, והקמנו מספר פרויקטים

אתי לבני:  משרד גם שחרר המון כספים מאותה תוכנית, גם ייעודיים וגם לשוטף, וזה היה מצוין וזה עזר לנו

אתי לבני:      בשאר המשרדים זה פחות או יותר סכומים קטנים

אתי לבני:  כמו שאמרו, הרווחה מתוקצב ב-1

אתי לבני: 2 מיליון, וקיבלנו אפס כרגע

מיכאל ביטון: עם הרווחה אתה לא מצליח לממש?     

אתי לבני: יש לי מנהל רווחה שעובד מצוין ופונה לכל המקומות - - -     

מיכאל ביטון: אבל התקציבים של החלטת הממשלה?     

אתי לבני: אני אומר שלא מצליחים לממש שם את זה

אתי לבני:  בחינוך, אותו דבר, כמו שדיברו על בינוי – אפס

אתי לבני:  יש תקציב ולא קיבלנו כלום

אתי לבני:  יש בחינוך פורמלי 6

אתי לבני: 4 מיליון, ואולי אחד ניצלנו

אתי לבני:  בבניית מוסדות יש 8

אתי לבני: 4 מיליון, ואפס, לא קיבלנו הרשאות

מיכאל ביטון: אז אני שומע שמבחינת שיכון ופנים אתם מימשתם והתקדמתם

אתי לבני: ובשאר המשרדים מאוד חלש

אתי לבני:  גם ביטחון פנים

מיכאל ביטון: וברווחה, חינוך ותחבורה לא התקדמתם

אתי לבני: משרד הבריאות הקצו 1

אתי לבני: 3 מיליון, אבל עוד פעם, הם באים בתוכנית שאומרת, בואו תבנו גן משחקים, מסלולי הליכה ודברים כאלה

אתי לבני:  הם מקצים את זה במיוחד לזה

מיכאל ביטון: ספציפית, ולא קשובים לתפיסה שלכם

אתי לבני: ואני אומר עוד פעם, כפי שהזכירו חבריי, כולנו מכירים מרפאות אחודות, וצריכים לגייס תקציבים ולבקש תרומות מכל המשרדים, וזה קשה מאוד

מיכאל ביטון: אמרת משפט שלא התכוונת אליו – לבקש תרומות מהמשרדים

אתי לבני: זה מה שאנחנו עושים

מיכאל ביטון: תרומות? משרד ממשלתי צריך לתרום לך?     

יסמין פרידמן: ככה הוא מרגיש

יסמין פרידמן:  הוא מרגיש שהוא מנדב תרומות בשביל לקבל משהו

מיכאל ביטון: מילא, אם אתה הולך לפילנתרופיה שמחליפה את הממשלה

אתי לבני: קיבלנו מעמותות תרומה של כל מיני תרופות

מיכאל ביטון: זה עצוב

אתי לבני: זה עצוב מאוד

מיכאל ביטון: תגיד משפטי סיום, אבני, כדי שנוכל לשמוע את כולם לפני משרד ראש הממשלה

אתי לבני: אם אני הייתי צריך לתקצב, הייתי מתקצב את זה אחרת

אתי לבני:  כשהגשנו את התוכנית היינו באמצע הקמת שכונה חדשה של כ-320 יחידות, עברנו את כל המסלולים מול המינהל, החלוקה הייתה, ההגרלה הייתה, אנשים זכו, ואני צריך 17 מיליון שקל כדי לפתח את הכבישים והתשתיות שם, ואין מאיפה

אתי לבני:  גם אחרי שאני אגבה מהתושבים לפי חוק עזר וכל מה שצריך – אנחנו יודעים לעשות את זה, אבל גם מה שאני גובה זה שלושה מיליון, ומאיפה אני מביא את השאר?     ולכן אני לא מתחיל, ואני בלחץ כי התושבים רוצים כבר להתחיל לבנות

אתי לבני:  עברנו את הכול וקיבלנו אישור להתחיל לבנות

אתי לבני:  זה מסלול של כמה שנים

אתי לבני:  התחלתי אותו בקדנציה הקודמת - - -     

מיכאל ביטון: אם הייתה לך הקצאת תקציב, היית יכול לבנות בתים

מיכאל ביטון:  הרבה פעמים הבעיה היא המעמד הסטטוטורי והיתרי בנייה

מיכאל ביטון:  פה אתה אומר שזו גם בעיית תקציב

אתי לבני: יש המון בעיות

אתי לבני:  אני לא רוצה לפרט

אתי לבני:  גם החשמל שמנוהל על-ידי הרשות, שזו בדיחה אחת גדולה שאני צריך להוציא מיליונים - - -     

מיכאל ביטון: אתה לא מרוויח מהניהול הזה

אתי לבני: השבוע השקעתי 3 מיליון שקל בשני שנאים חדשים כדי לתת לחלק מהשכונות שהחשמל פשוט נופל

אתי לבני:  כל מיני דברים כאלה קורים, וזה מאוד קשה

אתי לבני:  אני לא מדבר על גוש וחלקה שאין לאף אחד שם, ואז השכנים חותמים שהדונם הזה שייך להוא, כולם חותמים והכול בסדר

אתי לבני:  ככה זה עובד וזה לא עובד נכון

מיכאל ביטון: תודה, אבני

מיכאל ביטון:  לפני שנשמע את האשם חוסין, חה"כ לשעבר צביקה האוזר שמלווה את המועצה המקומית בוקעאתא, בבקשה

צבי צור: תודה רבה, אדוני היו"ר

צבי צור:  נתבקשתי להציג פה את הדברים בשם ראש המועצה שמתנצל, הוא תקוע והוא אמור להגיע לכאן

צבי צור:      בשביל להבין את הרקע של החלטת הממשלה, אנחנו מדברים על ארבעה יישובים שבהם יש כ-25,000 תושבים

צבי צור:  יש חובה אזרחית של ממשלת ישראל, הרשות המבצעת, לתת שירותים ל-25,000 תושבים שיושבים בארבעה יישובים בצפון רמת הגולן, הגם שהם יושבים בירכתי ארץ, בפריפריה, בצפונה של הארץ

צבי צור:      אבל מעבר לחובה האזרחית והבסיסית הזאת יש גם אינטרס לאומי ומהותי מוגבר שהממשלה נתנה דעתה עליו בלא מעט ישיבות, וההחלטות האלה, כמו 717 וכמו החלטות נוספות, יש להן אמירה לא רק כמתן מענה לצרכים של תושבים, אלא כאמירה ברורה של מדינת ישראל: אנחנו כאן כדי להישאר כאן ברמת הגולן

צבי צור:      אחרי שנים של הזנחה של רמת-הגולן, אולי גם לפעמים בשל ערפול תפיסתי-רעיוני באשר לעתיד המקום, יש הכרעה בעשר השנים האחרונות: אנחנו כאן כדי להישאר כאן, וההחלטה הזאת באה לידי ביטוי בתקציבים, ואחת ההחלטות המשמעותיות הייתה החלטה 717

צבי צור:      החלטה 717 מדברת על תקצוב תלת-שנתי של כ-351 מיליון שקל

צבי צור:  בהחלטה הזאת של 351 מיליון שקל, שזה עם יד על הלב לא יותר מדי, אבל זאת התחלה טובה, ותקציב 2024 היה צריך להמשיך

צבי צור:  מדברים על 600 מיליון שקל בהמשך, אבל בוא נראה מה מדינת ישראל עשתה בשלוש השנים האחרונות ב-351 מיליון שקל

צבי צור:      לצערי, אין לי את הנתונים של שלושת היישובים האחרים, אלא רק את של בוקעאתא

צבי צור:  אני על בוקעאתא סדר גודל של 28% מהאוכלוסייה, מ-25,000 התושבים – הווי אומר, שלבוקעאתא בהחלטת הממשלה של 350 מיליון מגיע כ-102 מיליון שקלים

מיכאל ביטון: כשאתה אומר מגיע, אתה לא עשית את זה לפי אחוזים, אלא לפי הקצאה מיועדת

צבי צור: עשיתי את זה לפי הקצאה מיועדת לגודל אוכלוסייה, וזה פחות או יותר הכלל שהוסדר בחלוקת התקציבים הזאת

צבי צור:  אני מוכן גם על זה להתגמש

צבי צור:  אני רוצה לדבר בצורה הוגנת, אמיתית ושקופה מלאה, כדי שתראו את גודל האבסורד, בלי לכסות גם כל מיני כשלים ובעיות של המועצות עצמן

צבי צור:      מ-102 מיליון שקל, תקציב המיועד ליישום המועצה במסגרת ההחלטה, אלא לא במסגרת המשרדים עצמם, הוא כ-83 מיליון שקל

צבי צור:  זאת אומרת, יש כ-20 מיליון שקל שהמשרדים עצמם צריכים לעשות, זה לא כסף שעובר למועצה

צבי צור:  את זה אני שם בצד

צבי צור:  אני לא יודע כמה זה יושם במשרד עצמו

צבי צור:  מאוד קשה לעבוד

צבי צור:  עוד מעט נדבר על מנגנוני הפיקוח בהחלטה הזאת, ונבקש מהם תשובות על הדברים

צבי צור:      מ-83 מיליון שקל לבוקעאתא, הבקשות שהוגשו על-ידי בוקעאתא הן 35 מיליון שקל

צבי צור:  עכשיו תשאלו למה היישוב מבקש רק 35 מיליון שקל אם מוקצים לו 83 מיליון שקל – כי רוב הבקשות הן נגזרת של הקולות הקוראים של המשרדים

צבי צור:  המשרדים לא נותנים כסף לפי החלטת הממשלה

צבי צור:  הם קובעים, כפי ששמענו כאן מראש מועצת מסעדה, נושאים מסוימים

צבי צור:  למשל, הם מחליטים שצריך לעשות שבילי הליכה, וזה הם לכאורה מקצים

צבי צור:  זאת אומרת, רוב הכסף שמגיע ליישוב לא הוקצה במסגרת קולות קוראים, ובעצם אי-אפשר לממש אותו כי אין בכלל קול קורא

צבי צור:      מה-35 מיליון שהוגשו במסגרת הקולות-קןראים, בוקעאתא קיבלו 18 מיליון

צבי צור:  זאת אומרת, בתמונה הכוללת 18% בלבד מהכספים שיועדו לבוקעאתא בשלוש השנים האחרונות הוקצו ליישוב

צבי צור:  מה זה אומר בפועל? ואתה ואני יודעים את זה

צבי צור:      בפועל, מדינת ישראל גבוהה-גבוהה מצהירה הצהרות פוליטיות ראויות ונכונות: אנחנו באים לחבק אתכם, אנחנו באים לחזק את הגולן, הגולן הוא חלק בלתי-נפרד ממדינת ישראל

צבי צור:  בתכל'ס, באמת של החיים, אלה כספי רזרבה ששומרים אותם בצד ולא מקצים אותם, ובסוף השנה, בנובמבר-דצמבר – כשצריך תקציבים לדברים אחרים ולגורמים בעלי עוצמה גדולה יותר מהחברים שיושבים כאן, שאין להם פה כוח והם לא יכולים לדפוק על השולחן – לוקחים את הכספים שהוקצו במקור ליישובים הדרוזיים בגולן ומקצים אותם לדברים אחרים

צבי צור:  וזו האמת של החיים

מיכאל ביטון: ויוצרים מצג שווא שהם קיבלו מאה אחוז, אבל מבצעים 18%

מיכאל ביטון:  זה מצג שווא

צבי צור: הפתיחה היא פנטסטית, היא בחיבוק, היא בהצטלמות, היא באמירות דרמטיות חשובות, וחלילה, אני לא מזלזל

צבי צור:  זה אירוע בעל חשיבות אסטרטגית

צבי צור:  אין לנו את הזמן להבין עד כמה כל שקל כאן שווה עשרה שקלים בשאלות אסטרטגיות הרבה יותר מהותיות, ואתה מכיר את זה אישית

צבי צור:  אבל בסוף השנה מדובר פה בבנק, בנק בקופה ב', ובסוף לוקחים את הכסף ומוציאים אותו לדברים אחרים

צבי צור:      יש לי גם מצגת

צבי צור:  אני לא יודע אם אפשר להעלות אותה

מיכאל ביטון: את זה לא נעשה עכשיו

צבי צור: עשיתי גם חיתוך של מיצוי תקציבי בחתך של משרדי הממשלה

צבי צור:  הפנים – מאותן הקצאות שהיו, 61% יושם, זה המשרד עם ההישג הכי גדול

צבי צור:  הרווחה – שוב, בוקעאתא 49%

צבי צור:  בט"פ – 60%

צבי צור:  הבינוי והשיכון -14%

צבי צור:  החינוך – 12%

צבי צור:      ועכשיו רשימת האפסים, אפסים של אפס תקציב

צבי צור:  חלילה, אני לא רוצה לפגוע פה, לא במשרדים ולא באנשים, אבל שלוש שנים לא יצא שקל אחד, כשאנשים מסתכלים בעיניים עצומות לרווחה על אותם 25,000 תושבים ואומרים: זירו, אפס, לא מגיע לכם כלום למרות החלטת ממשלה וחובת ממשלה

צבי צור:  אפס בתרבות וספורט, אפס בחדשנות, אפס בבריאות, אפס בהגנת הסביבה, אפס בחקלאות, אפס בכלכלה, אפס בפריפריה, נגב וגליל

צבי צור:  פריפריה, נגב וגליל – אפס

צבי צור:  אפס בתחבורה, אפס בתיירות, אפס באנרגיה

מיכאל ביטון: צביקה, אני יודע שמנגב וגליל כבר התחלנו להביא כסף, וגם שלחתי את השר אליהם

מיכאל ביטון:  וכשאתה אומר אפס, זה מה שבוצע בעירייה? או שיכול להיות שהממשלה ביצעה בדרכיה?     

צבי צור: רוב התקציבים הם תקציבים ייעודיים למועצה

צבי צור:  ולכן, כשאני אומר אפס, זה אפס בהיבט המועצה ואחרי מה שאני יכול לבדוק

צבי צור:      אדוני, אני מבקש להפנות את תשומת ליבנו לסעיף 19 בהחלטה 717

צבי צור:  אני בעד לקיים דיאלוג ואני  מוכן להתנדב לקיים דיאלוג קונסטרוקטיבי מול נציגי הממשלה בעניין הזה אחד לאחד, בשפה שהם יודעים

מיכאל ביטון: אני אומר שיש לך חודש לנסות להציל פה כמה שקלים

מיכאל ביטון:  אבל לפי רמת הביצוע הזאת זה מדאיג מאוד

צבי צור: אני מפנה אותנו לסעיף 19

מיכאל ביטון: אבל צביקה, סיכמתי איתך ארבע דקת

מיכאל ביטון:  עברו שבע

מיכאל ביטון:  אתה לא עומד בהתחייבויות

צבי צור: והיום כ"ט בנובמבר, ולא אמרתי לך מילה אחת על זה

צבי צור:  יש לנו בדיחה פרטית

מיכאל ביטון: אבל צביקה, אני חייב לשמוע את האשם חוסין, הוא חייב לצאת

צבי צור: אני מסיים

צבי צור:  סעיף 19, ועדה מקצועית – הייתה צריכה להיות ועדה מקצועית בראשות מנכ"ל משרד האוצר שמתכנסת ומפקחת על זה

צבי צור:  אני אשמח לדעת אם זה התקיים

צבי צור:  הרשות לפיתוח הייתה אמורה לתכלל את זה

מיכאל ביטון: נבדוק את הדברים

צבי צור: תודה

חמד עמאר: כל עוד היינו במשרד, מנכ"ל משרד ראש הממשלה ישב כל שבוע עם כל ראשי הרשויות והוועדה התקיימה

מיכאל ביטון: ראשית, אני שמח שבאת, ולדעתי, לא נמצה את הדיון איתך

מיכאל ביטון:  הוועדה הזו תתכנס בעוד שבועיים שוב רק על זה, ואתה תפתח ואתה תציג מה בוצע ומה לא בוצע

אשר חסין: נקווה שהמצב יהיה רגוע

מיכאל ביטון: אין רגוע

מיכאל ביטון:  הדרוזים לא רגועים ואני לא רגוע, ואף אחד לא רגוע, ובעוד שבועיים אתה תהיה פה ותציג לנו איך אתה מציל כספים בדצמבר, איך אתה מביא יותר כסף

אשר חסין: אני אתייחס לזה כבר עכשיו

מיכאל ביטון: אבל בוא תתחיל עכשיו, ובדיון הבא נרד לפרטים

אשר חסין: קודם כול, בהמשך לשיחה עם ראשי רשויות בחוץ אני רוצה להגיד דבר כזה

אשר חסין:  לגבי תוכנית החומש הבאה, שזה מה שמדאיג אתכם - - -     

מיכאל ביטון: תציג את עצמך, שיכירו אותך

אשר חסין: אני האשם חוסין ממשרד ראש הממשלה, מנהל הרשות לפיתוח כלכלי במגזר הדרוזי

אשר חסין:      לגבי תוכנית החומש הבאה, והייתה לי שיחה עם ראשי המועצות בחוץ, וזה מה שמדאיג אותם – כן תהיה תוכנית

אשר חסין:  ב-2 ביולי התקבלה החלטת ממשלה מס' 708 שקובעת בסעיף הרביעי שלה שאנחנו צריכים יחד עם מנכ"ל משרד ראש הממשלה ובהנחייתו, להביא תוכניות חומש גם למגזר הדרוזי ברמת-הגולן וגם למגזר הדרוזי בגליל ובכרמל

אשר חסין:      היינו צריכים לעשות את זה עד סוף השנה, אבל בגלל המצב וזה שהרשות קיבלה אחריות - - - על משהו אחר, ואנחנו נמצאים שם, אז זה כנראה יידחה

אשר חסין:  אבל אנחנו מתכוונים להביא תוכנית חומש חדשה

מיכאל ביטון: אבל איך תהיה רציפות? אם יש לו פרויקט שבינואר צריך כסף, איך הוא ידע שיש רציפות, אם הוא מעסיק איזה פרויקטור?     

יסמין פרידמן: למה צריך תוכנית חדשה ולא להאריך את הקיימת?     

מיכאל ביטון: יכול להיות שצריך לשנות או להתאים אותה

אשר חסין: כי בקיימת אין כסף

מיכאל ביטון: אבל איך יוצרים רציפות בהפעלה?     

יסמין פרידמן: עוד פעם לשבת? עוד פעם למרוח זמן?     

מיכאל ביטון: יסמין, אני אתן לך, אבל אנחנו חייבים לשמוע אותו כי הוא חשוב בדבר הזה

אשר חסין: אני לא חושב שצריך להאריך את הכסף

אשר חסין:  הכסף נשמר גם במשרד האוצר וגם במשרדי הממשלה, ותוכנית חדשה תביא כסף חדש

אשר חסין:  הם לא צריכים להאריך את זה ל-24, זה לא לטובתם

אשר חסין:  זה כסף שכבר קיים בהחלטת הממשלה

צבי צור: אבל חייבים להעביר אותו לתקציב 2024

אשר חסין: זה מחויב

חמד עמאר: הכסף בתוכנית לא הולך בסוף השנה

חמד עמאר:  הוא נשאר בתוכנית

אשר חסין: חברי ואיל מדבר על שהוא בונה שני בתי-ספר בתוכנית הקודמת

אשר חסין:  התוכנית הקודמת נגמרה ב-2017 והכסף עדיין נשמר, והוא ממשיך להשתמש בו

אשר חסין:  וזה נכון גם בהחלטה הזאת

אשר חסין:  הכספים מחויבים

אשר חסין:  בדרך-כלל משרדי ממשלה נוטים להתחייב לשלוש שנים

אשר חסין:       אם אנחנו רוצים לחזור קצת להיסטוריה, ניכנס להחלטה עצמה

אשר חסין:  החלטה 717 התקבלה ב-28

אשר חסין: 11

אשר חסין: 2021, ואז הוחלט שרק הכסף השוטף של 2021 יועבר לרשויות וכל השאר יועבר ל-2022 כי לא היה מספיק זמן כדי לבצע, ואז העברנו את זה ל-2022

אשר חסין:      ב-2022 יש מעל 97% מתוך הכסף שחויב

אשר חסין:  חויב זה אומר קיים במשרדים, והמשרדים יכולים להעביר אותו לרשויות

אשר חסין:  לגבי 2023 וה-30% ומשהו שנותרו, בגלל המלחמה שר האוצר החליט להקפיא את ההחלטה עד שנקיים איתם דיונים

אשר חסין:  נמצא כאן אסף מאגף התקציבים והוא יסביר את זה, אבל גם הכסף הזה לא הולך לאיבוד

מיכאל ביטון: לא הבנתי

מיכאל ביטון:  הדרוזים נענשים בגלל המלחמה

אשר חסין: לא

אשר חסין:  שר האוצר הקפיא את כל התוכניות המגזריות, לא רק את 717, אלא גם את 716 וגם דברים אחרים

חמד עמאר: שר האוצר החליט גם שהכספים הקואליציוניים שאישר אותם אתמול, 4

חמד עמאר: 4 מיליארד שקל, להעביר עכשיו והוא העביר את זה בהחלטת ממשלה בתקציב החדש

חמד עמאר:  לדרוזים הוא רוצה לעצור?     

אשר חסין: הוא עצר לכולם, ולא רק לדרוזים

אשר חסין:  לצערי, זה קצת מעכב אותנו

חמד עמאר: את הכספים הקואליציוניים הוא לא עצר

מיכאל ביטון: לצערי, חמד עמאר צודק

אשר חסין: זה במגרש שלכם

מיכאל ביטון: זה במגרש שלנו, אבל אתה אמון על תוכנית שאמורה להיות משוחררת ומתוקצבת

מיכאל ביטון:  באיזו זכות עוצרים את התקציבים האלה?     

אשר חסין: ב-2021 ו-2022 חייבנו כמעט את כל הכסף

אשר חסין:  אנחנו מחכים שהאוצר ישחרר את הכסף של 2023

מיכאל ביטון: מתי הוא ישחרר?     

חמד עמאר: המלחמה התחילה ב-7 באוקטובר

חמד עמאר:  עד 7 באוקטובר לא שחררתם את הכסף?         

אסף וקסלר: היו"ר, אני אוכל להתייחס אם תרצה

אסף וקסלר:  אני אסף וקסלר מאגף תקציבים

מיכאל ביטון: אנחנו ניתן לכולם

חמד עמאר: חשבתי שתקציב 2023 כבר שוחרר

אשר חסין: לא אצלי

חמד עמאר: המלחמה לא התחילה ב-1 בינואר 2023

חמד עמאר:  המלחמה התחילה ב-7 באוקטובר 2023

חמד עמאר:  היו לא עשרה חודשים

מיכאל ביטון: זאת אומרת שהם בכלל לא קיבלו הקצאות ל-2023

מיכאל ביטון:  מה נעשה במשך עשרה חודשים?     

חמד עמאר: הכסף לא שוחרר בעשרה חודשים?     

אשר חסין: כן, כי תקציב המדינה אושר בסוף מאי - - -     

חמד עמאר: ממאי עד אוקטובר זה חמישה חודשים

מיכאל ביטון: מה קרה ממאי עד אוקטובר?     

אשר חסין: יושב כאן נציג אגף התקציבים, שיתייחס לזה

אסף וקסלר: ראשי הרשויות פנו למשרד ראש הממשלה וביקשו לבצע הסטות בתקציב לצורך התגבור השוטף

אסף וקסלר:  התהליך הזה התנהל בחודשים יוני-יולי עד החלטת ממשלה שהתקבלה באוגוסט

אסף וקסלר:  ולכן ההחלטה של חברי האשם חוסין הייתה להקפיא את כל המשאבים כדי שניתן יהיה להסיט כמה שיותר לשוטף

מיכאל ביטון: ומה הוסט?     

חמד עמאר: השוטף זה כסף פוליטי

חמד עמאר:  שר האוצר לקח כסף שיועד לתקציבים, שייעדנו אותם למשרדים ושלח אותם לכסף השוטף

אסף וקסלר: אני לא מתווכח עם השאלה הזו - - -     

חמד עמאר: אתה בעצמך נגד זה

אסף וקסלר: אני מסכים

אסף וקסלר:  אנחנו התנגדנו להסטת תקציבים

אסף וקסלר:  אני חייב להשלים את הדברים

חמד עמאר: זה מריחה

יסמין פרידמן: אבל תסבירו לנו

יסמין פרידמן:  אני לא מצליחה להבין מה הם אומרים

מיכאל ביטון: חכו רגע

מיכאל ביטון:  נסביר

מיכאל ביטון:  אנחנו פה

מיכאל ביטון:  הבטחתי להאשם חוסין שתי דקות כי הוא צריך לצאת

קריאה: רק תרשה לי לענות להאשם חוסין במילה

מיכאל ביטון: חברים, סליחה

מיכאל ביטון:  שקט

מיכאל ביטון:  האשם, תגיד את דבריך כי אתה צריך לצאת

מיכאל ביטון:  תסיים

אשר חסין: אנחנו נעבוד כדי שהם יוכלו לממש את התקציבים שלהם

אשר חסין:  אני שומע את הכאב ואני מזדהה איתו

אשר חסין:  תוכנית החומש הבאה תהיה, כרגיל, בשיתוף יחד איתך

מיכאל ביטון: עזוב אותי מתוכנית חומש

מיכאל ביטון:  לפני שאתה הולך, מ-2023 יקבלו משהו?     

אשר חסין: כן, יקבלו

מיכאל ביטון: מתי?     

יסמין פרידמן: וכמה?     

מיכאל ביטון: בעוד שבועיים אני עושה דיון מעקב

מיכאל ביטון:  אתה פותח עם הצגה תקציבית שלך - - -     

דולאן אבו סאלח: יש לי מפגעים בטיחותיים - - -     

מיכאל ביטון: רגע, חברים

מיכאל ביטון:  לא להפריע לי, בבקשה

דולאן אבו סאלח: אבל יש נקודות שמסכנות חיי אדם - - -     

מיכאל ביטון: לא להפריע לי

מיכאל ביטון:  תנו לי עכשיו איתו שתי דקות

דולאן אבו סאלח: אתם עוד פעם דיון ועוד דיון - - -     

מיכאל ביטון: אדוני, אני רוצה לקדם את התשובות שלו

מיכאל ביטון:  אנחנו פה נשארים כולנו

מיכאל ביטון:  מה יקרה ב-2023? אתה  נותן איזושהי תקווה, אבל איך אני יודע שזה יתממש?     

אשר חסין: אנחנו נעביר את ההרשאות לרשויות, והם יתחילו לעבוד

מיכאל ביטון: מתי? נשארו ארבעה שבועות

אשר חסין: יש מספיק זמן

מיכאל ביטון: יש מספיק?     

אשר חסין: כן

מיכאל ביטון: טוב, אז אני מסכם איתך את הדבר הבא

יסמין פרידמן: יפה שאתם מרגישים שיש לכם זמן

יסמין פרידמן:  הם לא ממש מרגישים שיש להם זמן

מיכאל ביטון: יסמין, אני אתן לך, אחרי חמד את הבאה בתור

מיכאל ביטון:  אני רוצה לשמוע אותו

אשר חסין: לגבי תשתית החשמל, רצינו להיכנס לזה, אבל הייתה מחלוקת בין ראשי הרשויות

אשר חסין:  לחלקם יש תאגיד והם רוצים להישאר עם התאגיד, ולחלקם לא

מיכאל ביטון: אז תצא עם חלק

מיכאל ביטון:  גם בתאגידי מים לחלקם יש תאגיד ולחלקם אין

מיכאל ביטון:  מי שרוצה, תצא ותעשה פיילוט

מיכאל ביטון:  אפשר

מיכאל ביטון:  אין אי-אפשר במדינה

מיכאל ביטון:  זה רק עניין של רצון ונחישות

אשר חסין: הם התנגדו לזה

אשר חסין:  לא אנחנו

מיכאל ביטון: מי שלא רוצה לצאת מאספקת החשמל, שיישאר שם

חמד עמאר: כל ראשי הרשויות כאן

חמד עמאר:  מי לא רוצה לצאת?     

אשר חסין: יש מועצות שהסכימו והם התחילו תהליכים, כמו מג'דל שמס, ואנחנו מתקדמים

מיכאל ביטון: נו, אז מה הבעיה?     

אשר חסין: צריך להתקדם עם מי שרוצה להתקדם - - -     

מיכאל ביטון: מה הבעיה? למה חייב לחכות לכולם? תעשה פיילוט, תראה אפשרות שאחד יצא מזה וזה עובד

קריאה: אנחנו לא מכירים את מה שאומר - - -     

מיכאל ביטון: אז אתה תשב איתו

אשר חסין: לא, זה מול רשות החשמל וחברת החשמל

מיכאל ביטון: אבל הוא צריך לדעת כי הוא גורם מתכלל

מיכאל ביטון:  האשם, אל תלך עדיין

מיכאל ביטון:  אני רוצה להודות לך שבאת, ואתה יצרת פה תקווה

מיכאל ביטון:  יש לך אחריות, ושמעתי שאתה אדם רציני

אשר חסין: זה תיאור המציאות האמיתי

אשר חסין:  זה החלטות ממשלה

מיכאל ביטון: אני שמעתי שאתה אדם רציני

מיכאל ביטון:  את זה סיפרו לי

עבאס אבו עואד: סליחה, ברשותכם, לגבי החשמל אני חייב להבהיר

עבאס אבו עואד:  יש מחלוקת, אם המדינה רוצה לקחת את פרויקט החשמל, אז היא לוקחת על כל התושבים - - -     

מיכאל ביטון: אנחנו לא נמצה את הדיון הזה עכשיו

עבאס אבו עואד: בבתים הישנים חברת החשמל לא מוכנה

עבאס אבו עואד:  אם לוקחים, לוקחים את הכול

מיכאל ביטון: אנחנו נעשה דיון על חשמל, אם תרצו, ונביא לפה את כולם

מיכאל ביטון:  נעשה מעקב, ומבחינתי, הוועדה שלי תהיה בית לנושאים האלה

מיכאל ביטון:  היא לא הוועדה הכי חזקה בכנסת

מיכאל ביטון:  הייתי רוצה שוועדת הכספים וועדת הכלכלה ועוד ועדות יעסקו בסוגיות

מיכאל ביטון:  אתה חבר ועדת הכספים

חמד עמאר: כן

מיכאל ביטון: אולי נעשה דיון משותף איתם, אם הם יסכימו

מיכאל ביטון:      האשם, לפני שאתה הולך אני רוצה להודות לך שבאת, לבקש ממך שהמילה שלך לא תהיה מילה של עמידר

מיכאל ביטון:  אתה לא יודע מה זה עמידר?     

אשר חסין: לשמחתי, כן, אני מכיר

מיכאל ביטון: אני רוצה שהמילה שלך תהיה מילה של מנהיג

דולאן אבו סאלח: אני רוצה לשאול אותו שאלה אחת

מיכאל ביטון: אתה תצא איתו לדרך, תלווה אותו

מיכאל ביטון:  הוא מאחר לקריה

דולאן אבו סאלח: לא

דולאן אבו סאלח:  שאלה אחת

דולאן אבו סאלח:  זה מהותי

מיכאל ביטון: צא איתו לדרך

מיכאל ביטון:  הוא מאחר

דולאן אבו סאלח: האשם, אנחנו צריכים להבין

דולאן אבו סאלח:  יש תקציבים שקיבלנו ממשרדי הממשלה בלי החלטת ממשלה

דולאן אבו סאלח:  תקציב פיתוח של משרד הפנים, למשל, קיבלנו בלי החלטת ממשלה

מיכאל ביטון: בסדר גמור

מיכאל ביטון:  מה זה קשור?     

דולאן אבו סאלח: תן לי להבהיר

דולאן אבו סאלח:  ועכשיו קיבלנו תקציבי פיתוח של משרד הפנים בלי החלטת ממשלה - - -     

מיכאל ביטון: הוא אומר שזה חלק מהחלטת ממשלה

דולאן אבו סאלח: ועכשיו כשיש החלטת ממשלה, הם הוגדרו כחלק בלתי נפרד מההחלטה

דולאן אבו סאלח:  ממילא קיבלנו אותם

דולאן אבו סאלח:  מה שצריך להיות בהחלטת ממשלה זה תקציב נוסף שמגשר על הפער

דולאן אבו סאלח:  גם תקציבי בינוי של משרד החינוך - - -     

אשר חסין: דולאן, אני מוכן לשבת איתך ולהסביר לך את זה

מיכאל ביטון: תן לו להשיב

מיכאל ביטון:  אבל הוא צריך ללכת, דולאן

דולאן אבו סאלח: גם תקציבי בינוי של משרד החינוך, קיבלנו אותם בשוטף ואתם הגדרתם אותם כחלק בלתי-נפרד מההחלטה, וזה לא בסדר

מיכאל ביטון: האשם, אתה יכול לצאת אבל אנחנו נקבל אותך פה להרבה זמן, עם הצגה שיטתית שלך, של כל התקציבים

מיכאל ביטון:  תודה רבה

יסמין פרידמן: אדוני יו"ר הוועדה, אפשר שאלת הבהרה?     

מיכאל ביטון: כן

יסמין פרידמן: יש משהו שלא הבנתי

יסמין פרידמן:  מצד אחד, נאמר פה שאי אפשר יהיה לגעת בתקציבים שכבר הוקצו ל-2023

יסמין פרידמן:  נכון? זה מה שהובטח פה

מיכאל ביטון: אמרו שייקחו חלק מהם לתקציב שוטף, אבל האישור עוד לא הגיע

יסמין פרידמן: אז זה מה שאני מנסה להבין

יסמין פרידמן:  כשאמרו שייקחו חלק מהם לתקציב שוטף, לתקציב שוטף של מי?     

מיכאל ביטון: נציג האוצר פה ויסביר לנו תיכף

מיכאל ביטון:  חמד, בבקשה

חמד עמאר: בוקר טוב לכולם

חמד עמאר:  קודם כול, אני רוצה להודות ליו"ר הוועדה שהביא את הנושא לדיון

חמד עמאר:  תודה לך על הדיון הזה, הוא דיון חשוב מאוד

חמד עמאר:  תודה לראשי הרשויות שהגיעו מרמת-הגולן, ולכל המכובדים שהגיעו לכאן ולמשרדי הממשלה

חמד עמאר:      האשם חוסין באמת עשה עבודה טובה בתוכנית הזאת

חמד עמאר:  אני הובלתי אותה במשרד האוצר, אבל האשם חוסין ישב עם כל המשרדים ועברנו משרד-משרד

חמד עמאר:  משרד השיכון, משרד הפנים, כל המשרדים היו נוכחים בהכנת התוכנית שבאה לתת פתרון ליישובי רמת-הגולן

חמד עמאר:  היו התנגדויות בהתחלה שלא להכניס את יישובי רמת-הגולן, אבל אנחנו באוצר עמדנו על זה והכנסנו את יישובי רמת-הגולן והם קיבלו 16% מהתוכנית של כלל הדרוזים בישראל

חמד עמאר:      מה שחשוב, ועכשיו שמעתי, שתקציב 2021–2022 הועבר

חמד עמאר:  כל הכסף הועבר כי אנחנו ישבנו שם במשרד ודאגנו שכל הכסף של 2021–2022 יעבור למשרדים

חמד עמאר:  זה מה שאמר האשם, אני מצטט את האשם חוסין – שכל הכסף יעבור וכל הכסף עבר למשרדים

חמד עמאר:      התברר עכשיו שמכספי 2023 שקל אחד לא הועבר, לא מהתוספתי - - -     

קריאה: - - -     

חמד עמאר: עבר חלק מכספי 2023, אבל בתוכנית היה מיועד 1

חמד עמאר: 5 מיליארד שקל תוספתי, ומשרדי כמעט מיליארד ומשהו שקל, לשתי התוכניות – גליל וגולן וכרמל ביחד

חמד עמאר:  היו מיועדים 3

חמד עמאר: 5 מיליארד שקל, היה 1

חמד עמאר: 5 מיליארד שקל כסף תוספתי ממשרד האוצר - - -     

צבי צור: אבל יש ב-717, שזה לארבעת היישובים האלה, 350 מיליון שקל

חמד עמאר: לא

חמד עמאר:  370 מיליון

קריאה: 415 מיליון

חמד עמאר: 415 מיליון אחרי שישלימו משרדי הממשלה את הכסף, ואת זה היו צריכים להשלים ב-2023 ומשרדי הממשלה לא השלימו את זה

חמד עמאר:  יש 370 מיליון שקל כי משרדי הממשלה היו אמורים להשלים ב-2023, ומשרדי הממשלה לא השלימו את זה כי התחלפה הממשלה והממשלה החליטה לא לתקצב בכלל

חמד עמאר:      אחד הדברים שלא מצא בעיניי בכל התוכנית הזאת ומה שקרה ב-2023, הוא שלקחו כסף למשרדים, כמו משרד השיכון, כסף שהיה צריך להיות מיועד לתכנון וכספים למשרדים אחרים, ואמרו, אנחנו מעבירים את הכסף, אנחנו רוצים לתת לדרוזים עכשיו כסף פוליטי, כסף לשוטף, ואז לקחו לגליל כמעט 66 מיליון שקל, ולכרמל ולגולן 9 מיליון שקל, ולקחו אותם מכסף תוספתי שיועד למשרדים ולפרויקטים

חמד עמאר:      אחרי זה בא שר האוצר ואמר, אנחנו נתנו לדרוזים ועשינו תוכנית חדשה והתוכנית החדשה מולי

חמד עמאר:  ובעצם לוקח את הכסף מהמשרדים לביצוע, מעביר אותם לשוטף, כאילו כסף יותר פוליטי בשביל להגיד שעשיתי משהו - - -     

יסמין פרידמן: מהשוטף של מי?     

חמד עמאר: מהשוטף של הרשויות

חמד עמאר:  הוא נתן לשוטף של הרשויות

חמד עמאר:  הוא לקח כסף והכניס את זה לשוטף של המועצות

חמד עמאר:  כשאנחנו הכנו את התוכנית, הכנו לשוטף 200 מיליון שקל לגליל ולגולן, והעברנו להם את כל הכסף

חמד עמאר:  מהאוצר העברנו 200 מיליון שקל

חמד עמאר:  משרד הפנים החליט אז שהוא מעביר 100 מיליון שקל ב-2021, ובדצמבר 21' העברנו 100 מיליון שקל, ו-100 מיליון של 2022 היו אמורים לעבור במרץ

חמד עמאר:  משרד הפנים החליט אז שהוא מחלק את זה במנות, אבל בכל מקרה כל הכסף לשוטף הועבר

חמד עמאר:      ואז ב-2023 היה לחץ פוליטי של ראשי הרשויות, ורצו עוד פעם כסף לשוטף, ואז הפעילו לחץ פוליטי, ולשר האוצר היה טוב הלחץ הפוליטי הזה והוא העביר כסף מהמשרדים, לקח כסף תוספתי שהועבר מהאוצר, החזיר אותו לאוצר והעביר את זה לשוטף של הרשויות

חמד עמאר:      אני מבין כאן שמשרדי הממשלה שאמורים לבצע את הפרויקטים שהקצו להם כסף, וחלק מהכס, כבר הועבר ממשרד האוצר ככסף תוספתי למשרדים

חמד עמאר:  הכסף נמצא במשרדים, לא כסף שהאוצר מחזיק אותו שם

חמד עמאר:  בכל מקרה, עד שאני הייתי במשרד שקל אחד שביקשו מהמשרדים לא הועבר

חמד עמאר:  אני זוכר את משרד השיכון, כמעט כל הכסף, ואנחנו מדברים על יותר מחצי מיליארד שקל לשתי התוכניות, הועבר כסף תוספתי למשרד השיכון

חמד עמאר:  שקל אחד לא החזקנו, כבר בהתחלה

חמד עמאר:  לפני שעזבנו, כל הכסף עבר למשרד השיכון

חמד עמאר:  ומשרדים אחרים שביקשו את הכסף, כל הכסף התוספתי הועבר למשרדים

חמד עמאר:      למה הכסף תקוע במשרדים, במקום שהכסף שהגיע למשרדים ילך לפרויקטים? הרי הכסף לא יוצא מהמשרד, הוא כסף תוספתי שמשרד האוצר הוסיף אותו לתקציבים, וזה אחד הדברים שאנחנו רוצים להבין עכשיו מהמשרדים שיענו כאן

חמד עמאר:  אני יודע שמשרד השיכון העביר את כל הכסף, כי אנחנו עבדנו מול משרד השיכון ואז הייתה בעיה רצינית מאוד עם חלקות לחיילים משוחררים שהיינו צריכים לתקצב, ואז העלינו את התקצוב ותקצבנו אותם

חמד עמאר:  אבל שאר המשרדים, כמו הבינוי, אני זוכר שהקצנו הרבה כסף לבינוי, להקמת בתי-ספר

מיכאל ביטון: חמד, משפט לסיום, בבקשה

חמד עמאר: איפה אנחנו עומדים בנושא הזה של בתי-ספר? למשרד התרבות והספורט העברנו את הכסף

חמד עמאר:  לכל המשרדים כמעט העברנו את הכסף

חמד עמאר:  לכן אני מתפלא איך אומרים לי ממשרד מסוים שאפס תקציב הועבר, כאשר הוא קיבל את הכסף ממשרד האוצר

חמד עמאר:  חשוב מאוד לקבל תשובות מכל המשרדים

חמד עמאר:  תודה

מיכאל ביטון: תודה, חמד

מיכאל ביטון:  חברת הכנסת יסמין, בבקשה

יסמין פרידמן: לא, לא

יסמין פרידמן:  אני רוצה לשמוע את המשרדים

מיכאל ביטון: עבאס, ראש מועצת בוקעאתא, בבקשה

עבאס אבו עואד: צביקה כבר דיבר, אבל חשוב לי מאוד

חמד עמאר: הוא הציג אותך טוב מאוד

עבאס אבו עואד: תודה, צביקה, ותודה לכולם

עבאס אבו עואד:      בדיוק כשנכנסתי דיברו על עניין החשמל

עבאס אבו עואד:  אני רוצה להסביר לכם ושיהיה ברור לכולם עניין החשמל

עבאס אבו עואד:  נכון, אנחנו - - - היסטורי

עבאס אבו עואד:  האשם חוסין צודק שחלק מהמועצות לא רוצות וחלק כן, אבל אם אנחנו הולכים על הפרויקט הזה, צריך לכלול גם את הבתים הקיימים ולא רק את המערכת החדשה

עבאס אבו עואד:  אם לוקחים את כל החבילה, לוקחים את כל החבילה כולה ועושים הסדר כללי

עבאס אבו עואד:  לא להטיל על כל תושב ועל כל בית, שידאגו להשיג את כל האישורים והכול

עבאס אבו עואד:  או שייתנו אישור גורף לכולם ואז נתקן, או שאנחנו נשארים בחוץ

עבאס אבו עואד:  אנחנו באותה עמדה – או שמתקנים את הכול באופן יסודי, או שאנחנו נשארים בחוץ

עבאס אבו עואד:  זה העניין

עבאס אבו עואד:      ולגבי התקציבים, אני מאמין שצביקה כבר דיבר על זה

מיכאל ביטון: תודה

מיכאל ביטון:  כן, הוא דיבר בפירוט רב

מיכאל ביטון:  משרד האוצר, תן לנו תמונה שעושה סדר פה ברמת הניצול התקציבי של המשאבים  לפי משרדי ממשלה, ולמה דברים לא בוצעו

מיכאל ביטון:  ומהי אותה מדיניות של הקפאת התקציבים והניוד שלהם לשוטף, איפה דברים עומדים ומתי זה יוחלט

צבי צור: ואם בכלל הוקמה ועדה מקצועית לפי החלטת הממשלה שיושבת פעמיים בשנה

חמד עמאר: ב-2021 וב-2022 הייתה ועדה מקצועית שישב בראשה מנכ"ל – אני הייתי שם וליוויתי את הנושא

אסף וקסלר: אני אסף וקסלר, מאגף תקציבים

אסף וקסלר:  קודם כול, האירוע הזה של ניהול החלטת ממשלה כזו הוא אירוע מאוד מורכב, ומה שאנחנו רואים פה הוא קצה המזלג של הסוגיות שעולות וצפות

אסף וקסלר:  ולכן, הממשלה הבינה ביחס להחלטה זו וביחס להחלטות אחרות, שבגלל שזה אירוע כזה מורכב וקשה לנהל עליו מעקב, צריך להקים גוף ייעודי שמנהל את החלטת הממשלה

אסף וקסלר:      זה נכון להחלטה הזו, ולכן יש תקן של בן-אדם שקוראים לו האשם חוסין ויש לו צוות עובדים, שכל מהותם וכל תפקידם זה לנהל את ההחלטה, לבצע את המעקבים ואת הדיון הזה שאתה עושה

אסף וקסלר:  ולכן, אני חושב שזה שהאשם חוסין לא פה זה בעייתי כי הוא חייב להיות במאה אחוז מהדיונים האלה, והדברים מתנהלים דרכם

אסף וקסלר:  הם מנהלים את ההחלטה, הם מנהלים את הקצאת התקציבים

אסף וקסלר:  ולמעשה, הקשר של האשם חוסין הוא איתנו ישירות

אסף וקסלר:  הוא אומר לנו, המשרד הזה מבצע או המשרד הזה לא מבצע, וכולי

אסף וקסלר:      הדברים האלה בדרך-כלל מתבצעים פעמיים בשנה, כשהפעם השנייה היא אחרי החגים

אסף וקסלר:  לצערי, ביחס ל-2023 זה עדיין לא קרה, וזה ביחס לשאלה של צביקה האוזר לוועדה

מיכאל ביטון: הפגישות לא היו?     

אסף וקסלר: בתחילת השנה, עם הקמת הממשלה החדשה, הוסכם בין מנכ"ל משרד האוצר למנכ"ל משרד הפנים שאותה סמכות תעבור למשרד הפנים

אסף וקסלר:  באמת בעבר, בשנים קודמות, תחת הממשלה הקודמת זה היה במשרד האוצר, אבל הייתה הסכמה בין המנכ"לים שהדבר הזה יעבור למשרד הפנים

מיכאל ביטון: ולא בוצעו הפגישות?     

אסף וקסלר: אני יודע שבוצעה פגישה אחת באמצע השנה

מיכאל ביטון: באיזה דרג?     

אסף וקסלר: בדרג מנכ"לים

אסף וקסלר:  מנכ"ל משרד האוצר

דולאן אבו סאלח: השר חמד עמאר נפגש איתנו

אסף וקסלר: ב-23' הוא כבר לא היה במשרד

קריאה: אף אחד לא פגש אותנו

מיכאל ביטון: לא דיברו עליכם

מיכאל ביטון:  דיברו על מפגש של אנשי מקצוע בממשלה

חמד עמאר: התפקיד של הוועדה היה גם לפגוש את ראשי הרשויות ולדון איתם על התקדמות התוכנית

חמד עמאר:  עד סוף 22' זה בוצע על-ידי מנכ"ל משרד האוצר והוא עשה את זה בצורה מאוד טובה

חמד עמאר:  כמעט אין ראש רשות שהוא לא פגש אותו, לא התעדכן ממנו, ועשה יותר מ-15 ישיבות בשנים שהוא ישב שם

קריאה: הוא גם סייר בשטח, הוא הגיע לשטח

אסף וקסלר: חמד, חשוב לי להתייחס

אסף וקסלר:  בסוף זו ליבת העבודה של משרד הפנים, ונכון שדבר כזה יתבצע במשרד הפנים או לכל הפחות במשרד ראש הממשלה

אסף וקסלר:  למשרד האוצר אין את היכולות ואין לו את ההבנה של ניהול של דבר כזה, ולכן ההסכמה הייתה שזה יעבור למשרד הפנים החל מאותה ישיבה ראשונה - - -     

מיכאל ביטון: לבקשתכם או לבקשת משרד הפנים?     

אסף וקסלר: בהבנה משותפת

אסף וקסלר:  הישיבה השנייה הייתה אמורה להתבצע לקראת סוף השנה, אבל אנחנו בסיטואציה אחרת וזה מוביל אותי לשאלת התקציבים בשנת 23'

מיכאל ביטון: לפני זה, פה שומעים, למשל, נתון מדהים שהתחבורה מוקצית לשלוש שנים ולא הגיע אליהם שקל למפגעי בטיחות ותחבורה או לאתגרים שיש להם ברמת הביצוע

מיכאל ביטון:  פה אנחנו שומעים שיחסית הפנים, השיכון, ובמקרים חלקיים הרווחה, התקרבו ל-50% ביצוע, ומשרדים אחרים בכלל לא היו במשחק למרות שיש להם סעיפים מאוד ברורים בהחלטה

אסף וקסלר: כמו שאמר חה"כ והשר לשעבר חמד עמאר, כל התקציבים התוספתיים לשנת 21' ו-22' שהיו בהחלטה הוקצו ב-100% למשרדים

אסף וקסלר:  חלק מהמשרדים אכן לא הספיקו לבצע בגלל חסמים כאלה ואחרים, וכל המשרדים פה יוכלו להתייחס

אסף וקסלר:  חשוב לי להגיד שבסוף, השאלות האלה הן שאלות שמנוהלות ברמת ניהול ההחלטה במשרד ראש הממשלה, ואכן יש הרבה אתגרים

מיכאל ביטון: כשממשלה מתקצבת תקציב לפרויקט, זה סביר שסך-כול הביצוע שלו יהיה 18% או 20% או 30%? אני קיבלתי החלטת ממשלה מהמדינה לירוחם וביצעתי 90%, ולא היה לי פרויקטור במשרד ראש הממשלה

מיכאל ביטון:  איך קרה שהם לא יכולים לבצע 80%–90% מהכסף שמוקצה להם? זה משהו מכוון?     

אסף וקסלר: אני חושב שצריך לתת לכל משרד להתייחס לזה

מיכאל ביטון: אבל האחריות הכוללת היא של משרד ראש הממשלה ושל האוצר

מיכאל ביטון:  יש פה גם חוסר יעילות

מיכאל ביטון:  אתה מקצה כסף למשהו שאתה חושב שהוא חשוב, והוא לא מתרחש, ואצלם זה כולל איזורי תעשייה, דברים שהמדינה הייתה יכולה ליהנות מהפעילות הכלכלית הזאת

אסף וקסלר: הכלי שלנו לאכוף במשרדים עובר דרך המנגנון במשרד ראש הממשלה, ובאמת הרבה פעמים אתם בוועדות וחברי הכנסת באים אלינו לאוצר בטענות, לפעמים בצדק, שאנחנו לא מקצים את הכסף וזה מה שתוקע את הביצוע

מיכאל ביטון: מתי היה דיון בכנסת שאתה השתתפת בו, כי אתה בקי בסוגיה של החלטות על הדרוזים - - -     

אסף וקסלר: לא, אני לא מדבר רק על ההחלטה הזו

אסף וקסלר:  אני אומר באופן רוחבי

מיכאל ביטון: אבל מתי היה מעקב על אחוזי ביצוע של פרויקט כזה? מתי הייתה הפעם האחרונה שממשלה או הכנסת עשתה דיון על אחוזי הביצוע של החלטת הממשלה הזאת?     

אסף וקסלר: אני לא מכיר שהיה דיון על ההחלטה הספציפית הזאת

מיכאל ביטון: זה עצוב

אסף וקסלר: האשם חוסין מבצע מעקב כמובן

אסף וקסלר:  זה תפקידו, הוא עושה את זה כל שבוע וכל יום

אסף וקסלר:  אבל בסופו של דבר, ב-21' ו-22' הכול הוקצה

אסף וקסלר:  אכן היו חסמים, אבל הכספים האלה קיימים והם עומדים למשרדים להשתמש בהם בשנת 23'

מיכאל ביטון: מה אחוזי הביצוע של 21' ו-22' אחרי כל מה שהוקצה?     

אסף וקסלר: אין לי את הנתון הזה

אסף וקסלר:  צריך לשאול את האשם חוסין

מיכאל ביטון: אתה תביא אותו לפעם הבאה

אסף וקסלר: זה נתון שמאה אחוז מתפקידו של האשם חוסין זה לנהל את הנתון הזה

מיכאל ביטון: אז הוא ינהל, אבל אתה תביא אותו כי אתה מהאוצר ויש לך דוחות כספיים, ולדעתי, החשב הכללי הוא גם של האוצר

חמד עמאר: אתה יכול לבקש מהמשרדים לקבל את הכול

מיכאל ביטון: לא, יש לו סעיפי תקציב והוא יודע בדיוק

חמד עמאר: אני לא יודע להפריד את הדבר הזה

חמד עמאר:  אני ברמת משרד האוצר

מיכאל ביטון: אל תפריד

מיכאל ביטון:  תגיד לנו איך זה נראה בכללי

מיכאל ביטון:  תגיד לנו אחוז ביצוע של החלטת ממשלה

צבי צור: אסף, אני בכוונה רוצה להקשות

צבי צור:  לא משנה אם זה 27 או 29

צבי צור:  אתה יודע וכולנו יודעים, וזה הסיפור, ואני מתנצל אם הייתי לפני כן אמוציונלי ואם זה התפרש לא נכון

מיכאל ביטון: מה, יש לך רגשות?     

צבי צור: יש לי רגשות, כו

צבי צור:      אנחנו יודעים שאין דין מג'דל שמס ובוקעאתא כדין תל-אביב, ואתם אחראים לייצר את המנגנונים שיאפשרו לאנשים שיושבים כאן למצות ב-80% או ב-70% את מה שהשחקנים הגדולים החזקים יודעים

צבי צור:  אתם מבינים שאלה הם האיזורים שהם בירכתי הארץ והם בירכתי תשומת הלב, והם לא מממשים מאלף ואחת סיבות

צבי צור:  לשים איזה פרויקטור זה לסמן וי ולהגיד, יאללה, בסדר

אסף וקסלר: הסכמתי עם הכול עד זה

אסף וקסלר:  בסוף כשאתה ממנה בן-אדם לפרויקטור - - -     

צבי צור: אבל זה לא רק פרויקטור, כי מעל הפרויקטור יש את מנכ"ל משרד האוצר, ומעל יש את מנכ"ל משרד ראש הממשלה, ואנשים אומרים, לא יכול להיות שיש לנו את היישובים האלה בצפון הגולן, ואם מדברים עם ראש המל"ל ועם שר החוץ, ועם ראש הממשלה, אנחנו מבינים את החשיבות האסטרטגית של האיזור הזה שחורג הרבה מעבר לאיזורים אחרים בעולם, ואנחנו במשך שלוש שנים עוצמים עיניים ואומרים, יהיה בסדר

צבי צור:      אתה יודע שהאיזור, אם לא 18 אז 24

צבי צור:  ואם לא 24 אז 17

צבי צור:  המספרים האלה הרבה מתחת לקו האדום

צבי צור:  בשלוש שנים אי אפשר לשבת ככה

מיכאל ביטון: צביקה היה מזכיר ממשלה שהקים מנגנון לפיקוח על החלטות ממשלה

צבי צור: אני יודע איך זה ואני יודע איך לנהל את זה

מיכאל ביטון: אבל צביקה גם רוצה להתנדב פה לעזור לכם לעבוד

מיכאל ביטון:  בזה אחר-כך נטפל

צבי צור: וכל-כך קל לדחוף את זה

מיכאל ביטון: רגע, אני רוצה שהוא יסיים לגבי 23'

מיכאל ביטון:  מה הולך להיות?     

אסף וקסלר: 2023 – כמו שנאמר, התקציב עבר במאי ועד אז אכן לא היו הקצאות

אסף וקסלר:  מיד עם תחילת מעבר התקציב היה דיון ער ביחס להעברה של התקציבים לשוטף

אסף וקסלר:  אני אגיד בכנות, מבחינה מקצועית, כמו שאמר פה חבר הכנסת חמד עמאר, אנחנו התנגדנו לזה

אסף וקסלר:  אנחנו חושבים שנכון להקצות משאבים למנגנונים שהם תומכי צמיחה ויקדמו את היישוב, ולא לשוטף

אסף וקסלר:  אבל בסופו של דבר, התקבלה החלטת ממשלה רק בסוף אוגוסט ואחרי הרבה דיונים

מיכאל ביטון: ההחלטה היא על כלל תקציב 23'?     

אסף וקסלר: לא כלל, אבל חלק מהתקציבים

מיכאל ביטון: איזה חלק?     

אסף וקסלר: ביחס להחלטה 717 מדובר על 6,00,000 שקלים, אם אני לא טועה

מיכאל ביטון: מתוך כמה?     

אסף וקסלר: מתוך 90 מיליון

מיכאל ביטון: מתוך 90 מיליון של 2023?     

אסף וקסלר: נכון

מיכאל ביטון: ב-717 הממשלה אמרה, ניקח 6,000,000 שקל לשוטף?     

אסף וקסלר: נכון

יסמין פרידמן: לשוטף של מי?     

קריאה: לשוטף של הרשויות

אסף וקסלר: וחוץ מ-6,000,000 שקל האלה היא הוסיפה עוד 3,000,000 שקל לשוטף

מיכאל ביטון: אבל עדיין לא נתנה להם את זה

אסף וקסלר: נכון

אסף וקסלר:  עד נקודת קבלת ההחלטה, כל ההקצאות הושעו כדי לאפשר לממשלה כמה שיותר גמישות

מיכאל ביטון: התשעה מיליון האלה, אתה יודע, זה כמו ביטוח

מיכאל ביטון:  תשעה מיליון, אתה מכיר את המספר של הביטוח

מיכאל ביטון:  זה יגיע אליהם עד סוף השנה?     

אסף וקסלר: זה כבר התקבל במשרדים

אסף וקסלר:  מיד עם מעבר החלטת הממשלה, חלק ממשרדי הממשלה התחילו לפנות אלינו בבקשה להקצאת התקציבים

מיכאל ביטון: אנחנו גולני, אחי

מיכאל ביטון:  לא טייסים

אסף וקסלר: אני אסביר, ואם משהו לא יהיה ברור אני אחזור

מיכאל ביטון: לא, אנחנו מבינים מהר, רק בעברית פשוטה כזאת

מיכאל ביטון:  תן לנו להבין בשפה פשוטה

דולאן אבו סאלח: קיבלנו את התקציב הזה לפני שבועיים, אדוני היו"ר

מיכאל ביטון: רגע, רגע

מיכאל ביטון:  יש 6,000,000 שקל שמוסטים מ-23', מתוך 90 מיליון בערך להפעלה שוטפת, מתוגברים בעוד הקצאה ממשלתית של 3,000,000 מיליון שקל, לשוטף של ארבע רשויות

אסף וקסלר: נכון

מיכאל ביטון: מתי הם יקבלו את ההרשאה הזאת?     

אסף וקסלר: הם קיבלו כבר

דולאן אבו סאלח: 6,000,000 שקל קיבלנו

מיכאל ביטון: וה-3,000,000 שקל? מה כל רשות קיבלה? מישהו יודע?     

ואיל מוגרבי: ממשרד הפנים, אגף דתות, עדיין חסר לנו שם תקציב ששוכב שם - - -     

מיכאל ביטון: אני רוצה לדעת על ה-9,000,000 שקל האלה ומה הגיע לרשויות

חמד עמאר: ה-9,000,000 שקל שהקצו עכשיו כולם עברו?     

דולאן אבו סאלח: 9,000,000 שקל הועברו למועצות כבר

מיכאל ביטון: אז כשיצא מפה האשם חוסין ואמר, עד סוף השנה עוד נעשה משהו, למה הוא התכוון?     

אסף וקסלר: להחלטה המקורית

אסף וקסלר:  אני אסביר

מיכאל ביטון: אני רוצה לרשום לפניי

מיכאל ביטון:  ה-9,000,000 שקל לשוטף זו הגדלה תקציבית?     

אסף וקסלר: לא

אסף וקסלר:  שלושה מיליון מתוכם זה הגדלה

מיכאל ביטון: הגדלה שלך, אבל הגדלה לתקציב השוטף שלהם

מיכאל ביטון:  9,000,000 שקל תוספתיים לתקציב השוטף שלהם

מיכאל ביטון:  אז ה-9,000,000 שקל כולם שולמו לרשויות?     

אסף וקסלר: כן

צבי צור: מה היקף התקציב השנתי?     

מיכאל ביטון: רגע, לא עכשיו

מיכאל ביטון:  סליחה, אדוני

מיכאל ביטון:      מה מתכוון האשם חוסין לעשות לגבי סוף 2023?     

אסף וקסלר: אני אסביר

אסף וקסלר:  בסופו של דבר, יש פה שני משרדים - - -     

מיכאל ביטון: ואטורי שותק היום

ניסים ואטורי: אני רוצה לדבר, אני פשוט בלחץ מוועדת הפנים

מיכאל ביטון: שמעתי שאסור לך לדבר בכנסת

ניסים ואטורי: אה, נכון

מיכאל ביטון: אבל אתה יכול להגיד לי שלום, מה נשמע, על בסיס חברי

ניסים ואטורי: שלום, בוקר טוב, אדוני היו"ר

ניסים ואטורי:  אני אתפרץ כאילו ואז זה לא זכות דיבור

ניסים ואטורי:  נכון?     

מיכאל ביטון: ואז אחרי שתי דקות אני אוציא אותך, אבל אתה תוכל לדבר שתי דקות

ניסים ואטורי: אני לא אפריע לו, אבל אני אגיד רק דבר אחד

ניסים ואטורי:  עזוב פוליטיקה עכשיו

ניסים ואטורי:  מה שאומרים על כספים קואליציוניים, זה לא מעניין

ניסים ואטורי:  אנחנו צריכים לדאוג להם

ניסים ואטורי:  עזבו את הפוליטיקה בצד, והם חשובים מאוד

ניסים ואטורי:  אנחנו בשלב קריטי עם היישובים הדרוזיים

חמד עמאר: השר מחזיק את הכסף של התוכנית - - -     

יסמין פרידמן: זה שר

יסמין פרידמן:  מה זה פוליטי או לא פוליטי? יש שר אוצר שיש לו - - -     

חמד עמאר: אנחנו פוליטיים? או השר?     

ניסים ואטורי: למדינת ישראל יש הרבה כסף כדי לתת לדרוזים בלי שתעשו פוליטיקה

ניסים ואטורי:  תודה רבה

ניסים ואטורי:  עכשיו תוציא אותי

יסמין פרידמן: לא סתם אמרו שעדיף שלא תדבר

מיכאל ביטון: תמשיך, אדוני

אסף וקסלר: יש שני משרדים עם פעילות בנפח משמעותי, מעבר למשרד הפנים

אסף וקסלר:  מדובר במשרד החינוך ומשרד השיכון

אסף וקסלר:  ביחס למשרד החינוך, התקציב הועבר למשרד החינוך, אך אכן, כמו שנאמר פה, הועברה הנחיה להקפיא את המשאבים האלה מכיוון שכל התקציבים הגמישים שקיימים היום מוקצים לצורכי המלחמה באופן מלא

מיכאל ביטון: כמעט כל

מיכאל ביטון:  כמעט כל

יסמין פרידמן: כל התקציבים? כל התקציבים?     

אסף וקסלר: 99

אסף וקסלר: 9

יסמין פרידמן: אני יכולה לפרוט לך תקציב לטהרת המשפחה שדווקא יודעים להשתמש בו

יסמין פרידמן:  זה לא אישי, סליחה

יסמין פרידמן:  אני חייבת להתנצל

חמד עמאר: - - - 4 מיליארד שקל - - -     

אסף וקסלר: אני אשמח לסיים את דבריי ולקבל התייחסות גם לזה

קריאות: לא היה ביצוע בחינוך

קריאות:  אין

קריאות:  אפס

אסף וקסלר: יחד עם זאת, רגע, היו"ר תן לי להשלים והתמונה תהיה ברורה

מיכאל ביטון: אני אתן לך להגיד הכול כי אתה חשוב כאן

מיכאל ביטון:  הם טוענים שגם ב-21' וב-22' לא היה חינוך, עוד לפני שמגיעים ל-23'

דודי מזרחי: - - - נאמרו דברים על משרד החינוך שהם לא נכונים בכלל

מיכאל ביטון: כל המשרדים יגידו פה את דברם

מיכאל ביטון:  אני רוצה את התמונה של האוצר

אסף וקסלר: ביחס להמשך שנת 23', אכן כל המשאבים הוקפאו

אסף וקסלר:  בתחילת השבוע עבר בממשלה אישור - - -     

מיכאל ביטון: אתה מודע לטענה שבחינוך לא בוצע גם ב-21' וב-22'?     

אסף וקסלר: אני שומע את הטענה, ואני חושב שמשרד החינוך יוכל להתייחס לזה בעצמו

מיכאל ביטון: הוא יתייחס

אסף וקסלר: עברה החלטת הממשלה בתחילת השבוע

אסף וקסלר:  אני מאמין שהתקציב המעודכן יעבור בכנסת כבר בשבוע הבא או מיד אחריו

מיכאל ביטון: ואז מה?     

אסף וקסלר: ואז אותם תקציבים שמונחים פה על השולחן יוכלו להשתחרר

מיכאל ביטון: באיזה היקף?     

אסף וקסלר: במלואו

מיכאל ביטון: כמה?     

אסף וקסלר: כל אותם 90 מיליון שקל שדיברנו עליהם, כל מה שלא הוקצה

אסף וקסלר:  אמרתי חינוך ואמרתי שיכון

אסף וקסלר:  אלה המשרדים הגדולים

מיכאל ביטון: רגע, רגע

מיכאל ביטון:  זה נשמע טוב מדי

מיכאל ביטון:  אני רוצה לדייק ולהבין

יסמין פרידמן: טוב? אחרי שנתיים? מה טוב?     

מיכאל ביטון: רגע

מיכאל ביטון:  בשנה הזאת מיועדים להם כ-90 מיליון שקל

אסף וקסלר: נכון

אסף וקסלר:  90 מיליון שקל זה רק התוספתי מהאוצר - - -     

מיכאל ביטון: ברור

חמד עמאר: אני יכול לשאול אותו שאלה?     

מיכאל ביטון: לא, אתה לא יכול כי אני באמצע שאלה

מיכאל ביטון:  חכה

מיכאל ביטון:  מוקצים 90 מיליון שקל תוספתי לשנת הפעילות הזאת עבור הרשויות הללו, מתוכם נלקחו 6 מיליון שקל לשוטף

מיכאל ביטון:  נשארו 84 מיליון שקל

מיכאל ביטון:  החלטת הממשלה שתתקבל עכשיו על הסטות תקציב ועדכון תקציב המדינה תאפשר לשלוח להם הרשאות בהיקף של 84 מיליון שקל בדצמבר?     

אסף וקסלר: אז אמרתי, חלק מהתקציבים כבר הוקצו

אסף וקסלר:  לדוגמה, למשרד החינוך עברה אותה פנייה ממש שנייה לפני החגים, שלצערי, לא ניתן היה לממש אותה בגלל שחזרנו מהחגים עם מלחמה

אסף וקסלר:  אבל ביחס למשרדים שטרם הוקצה להם, לדוגמה, משרד השיכון, כן ניתן יהיה להקצות את זה מיד כשהתקציב יאושר

מיכאל ביטון: ואז זה יהיה 100% ביצוע תקציבי?     

אסף וקסלר: תירשם התחייבות, וכמובן שרוב התקציב יבוצע בפועל וישולם בפועל בשנת 2024

מיכאל ביטון: אבל ההתחייבות מול הרשויות תינתן בדצמבר?     

אסף וקסלר: אני מאמין שכן

מיכאל ביטון: מאמין זה טוב

מיכאל ביטון:  גם אני אדם מאמין, מסורתי

אסף וקסלר: לצערי, הדבר הזה לא תלוי רק בי

אסף וקסלר:  הוא תלוי בוועדה שבקומה למעלה, ועדת הכספים, ובמליאה שתאשר את - - -     

חמד עמאר: תביא לוועדת הכספים כל העברה תקציבית - - -     

מיכאל ביטון: לחלק של הכספים אנחנו נדאג

אסף וקסלר: לא ועדה

אסף וקסלר:  אישור העדכון של תקציב המדינה

מיכאל ביטון: אבל זה עדיין לא מבטיח

אסף וקסלר: צריך לאשר את תקציב המדינה, להגדיל את מסגרת התקציב ב-40 מיליארד שקל

יסמין פרידמן: מיכאל, השאלה שצריכה להישאל היא למה 100 מיליון שקל שהוקצו עכשיו לטובת המוסדות הלא-מפוקחים, שלא מחויבים בלימודי ליבה – את זה לא עצרו

אסף וקסלר: גם זה נעצר

יסמין פרידמן: לא יודעת

יסמין פרידמן:  אני לא ראיתי שזה נעצר

מיכאל ביטון: יסמין, הביקורת על מה שעשו עם התקציבים הקואליציוניים נשמעה וידועה

יסמין פרידמן: לא, זה מעצבן

יסמין פרידמן:  למה את זה מקפיאים ואת זה לא?     

מיכאל ביטון: אנחנו רוצים להביא הישג פה

מיכאל ביטון:  אנחנו רוצים למקד מאמץ

מיכאל ביטון:  אני רוצה רק לדייק את הדאגה שלי

מיכאל ביטון:  אתה מצידך, בעוד שבוע בוועדת הכספים, שחררת את ה-84 מיליון שקל

מיכאל ביטון:  איך אני יודע - - -     

אסף וקסלר: לא, זה לא בוועדת הכספים

אסף וקסלר:  זה הצבעה על חוק לתיקון חוק התקציב אחרי שהוא נידון בוועדת הכספים

מיכאל ביטון: וצריך להצביע עליו במליאה

מיכאל ביטון:  אבל אין בעיה במליאה בדברים האלה בתקופה הזאת

מיכאל ביטון:  אחרי שנאשר את זה בכספים ובמליאה, ומונחים אצל המשרדים עכשיו סכומים, איך אני יודע שבשבועיים שנותרו יצאו הרשאות אל הרשויות? מי מבטיח לי את זה?     

אסף וקסלר: בסוף המשרדים יצטרכו לבצע את מה שהם עושים יום-יום

מיכאל ביטון: אבל אתה רץ קדימה ונותן להם את התוספתי

מיכאל ביטון:  זה משהו שלא היה להם

מיכאל ביטון:  נכון?     

אסף וקסלר: נכון

מיכאל ביטון: איזה דרכים יש לך לוודא שבשבועיים שנותרו אכן תצא הרשאה לרשויות? כי אם אתה נתת להם תוספתי והם לא יביאו לרשויות, אז לא עשינו כלום

אסף וקסלר: הדרך שלי היא כמו הדרך שלך, להרים להם טלפון פעם ביום ולהגיד להם

מיכאל ביטון: לך יש עוד דרכים, למשל, לעצור להם תקציבים אחרים

מיכאל ביטון:  יש לך דרכים שלי אין

מיכאל ביטון:  אתה יודע את זה

אסף וקסלר: בסוף השנה פחות

חמד עמאר: כמה תוספתי עבר ב-21' וב-22' לרמת הגולן או לתוכנית כללית?     

מיכאל ביטון: הוא לא יודע

מיכאל ביטון:  הוא יגיד את זה בפעם הבאה

חמד עמאר: הוא יודע

חמד עמאר:  זה התקציב שלהם

אסף וקסלר: כ-150 מיליון שקל

חמד עמאר: 150 מיליון שקל עבר לרמת הגולן מתוך 230 מיליון שקל

חמד עמאר:  נכון?     

צבי צור: לפי איזו החלטה?     

חמד עמאר: לפי החלטת הממשלה

אסף וקסלר: מתוך 245 מיליון שקל

חמד עמאר: מתוך 245 מיליון שקל עבר 150 מיליון שקל תוספתי, והכסף הזה הגיע למשרדים

חמד עמאר:  איך הביצוע הוא אפס?     

מיכאל ביטון: לא, הוא לא אפס

חמד עמאר: זה מה שאמרו

מיכאל ביטון: הם אמרו ששיכון ביצע

מיכאל ביטון:  הוא לא אפס

אסף וקסלר: מתוך ה-150 מיליון שקל, רק 32 מיליון שקל זה תקציבים לשוטף שאני יודע בוודאות שהועברו

מיכאל ביטון: אבל אנחנו לא יודעים את הכול

עבאס אבו עואד: חלק מהמשרדים כן ביצעו

צבי צור: אבל השוטף זה לא - - -     

מיכאל ביטון: צביקה, אני אוציא אותך כחבר כנסת לשעבר בשלוש קריאות

מיכאל ביטון:  אני עובר למשרדי הממשלה

מיכאל ביטון:  משרד החינוך, בבקשה

דודי מזרחי: אני דודי מזרחי, מנהל אגף תקציבים במשרד החינוך

דודי מזרחי:  אני רוצה לציין שרוב הדברים שנאמרו בהתחלה, ויושבים כאן גם ראשי רשויות ומה שאתה ציינת, צביקה – לפחות בכל מה שנוגע במשרד החינוך זה לא מדויק

דודי מזרחי:  נגדיר את זה בצורה כזו

מיכאל ביטון: תגיד לנו את המדויק

מיכאל ביטון:  אבל יותר מהמדויק, תגיד לנו איך אם אתה קיבלת ממנו משהו בסוף 23' ותוך שבועיים זה יגיע לרשויות

דודי מזרחי: אני אתייחס גם לזה

דודי מזרחי:      במסגרת החלטת הממשלה יש תקציב תוספתי של 8,000,000 שקל בשנה למשרד החינוך

דודי מזרחי:  אני לא יודע מה קורה במשרדים אחרים

דודי מזרחי:  במשרד החינוך רוב התקציב לא עובר דרך הרשויות המקומיות

מיכאל ביטון: זה בביצוע עצמי

דודי מזרחי: הביצוע שואף ל-100%

מיכאל ביטון: ואיך הם יודעים שזה בוצע עבורם ולמטרותיהם?     

דודי מזרחי: יש לנו דוחות ביצוע - - -     

מיכאל ביטון: רגע, אני מדייק את השאלה

מיכאל ביטון:  הרשות הזאת באה לממשלה ואמרה, קשה לי, אני צריכה עזרה גם בחינוך

מיכאל ביטון:  ואז הממשלה אומרת למשרד החינוך, קח 8,000,000 מיליון שקל ותעזור להם

מיכאל ביטון:  משרד החינוך אומר, אני אעזור, אבל הכול בביצוע עצמי

מיכאל ביטון:  יש בזה היגיון, כי הוא מעסיק מורים ומנהלים, ותוכניות שהוא מבצע

מיכאל ביטון:  איך הרשות יודעת שזה בוצע עבורה ועבור מטרותיה?     

דודי מזרחי: יש בעלת תפקיד במשרד החינוך, איה, שכל כולה עובדת ואחראית על המגזר הדרוזי

דודי מזרחי:  היא בקשר גם עם הרשויות

דודי מזרחי:  אנחנו עובדים באופן שוטף עם האשם חוסין, ונדבר בשבחו – אנחנו מעבירים לו ולצוות שלו כל הזמן, הוא שואל, דוחות ביצוע, היכן הדברים נמצאים

מיכאל ביטון: נאמר פה שהיא דודה של רב-סרן ג'מאל עבאס מפקיעין

דודי מזרחי: נכון

דודי מזרחי:  הוא אחיין שלה, ואנחנו משתתפים בצערה

מיכאל ביטון: איה קוראים לה?     

דודי מזרחי: כן

דודי מזרחי:  אנחנו משתתפים בצער המשפחה, ולכן היא לא נמצאת כאן איתנו פיזית כעת

מיכאל ביטון: גם אנחנו משתתפים בצערה

דודי מזרחי: אנחנו נשמח להעביר דוחות ביצוע מלאים גם לוועדה וגם לראשי הרשויות

דודי מזרחי:  התקציב מנוצל והוא מחולק לשני חלקים

מיכאל ביטון: אתה מבין את השאלה שלי היטב

דודי מזרחי: אני מבין פיקס

מיכאל ביטון: אז אני רוצה להבין

מיכאל ביטון:  כשאתם ביצעתם את התקציב הזה בתחילת שנת העבודה, ישבתם עם ראש הרשות ואמרתם, מתוך החלטת הממשלה נעשה איתך א' ו-ב' או נבצע עבורך? או איזושהי תמונה? הרי אי-אפשר שזה ניתן להם אבל הם לא קיבלו שום סמכות על הדבר ושום השפעה על המדיניות

דודי מזרחי: אני לא רוצה לדבר בשמה של איה

מיכאל ביטון: לדיון הבא נזמין אותה

קריאות: - - -     

דודי מזרחי: אמרתם המון דברים

דודי מזרחי:  תנו לי דקה להתייחס

חמד עמאר: אני רוצה להגיד כמה משפטים על איה

חמד עמאר:  איה עשתה עבודה מעולה בקשר לתוכנית

חמד עמאר:  היא ישבה איתנו במשרד האוצר חמש או שש ישיבות בנושא התוכנית

חמד עמאר:  כל שקל שבתוכנית היא יודעת מה הוא עושה ולאן הוא הולך, והיא עשתה תוכנית מעולה בשיתוף פעולה עם ראשי רשויות

חמד עמאר:  הבנו מאיה שהייתה עבודה מעולה בקשר למשרד החינוך

חמד עמאר:  אני חייב להגיד את זה

מיכאל ביטון: אז אני שואל ורק עוד דיוק

מיכאל ביטון:  ב-21' וב-22' מה אתה רואה אצלך?     

דודי מזרחי: 100% ביצוע

מיכאל ביטון: אני שואל אותך גם כלפי העתיד

מיכאל ביטון:  הרי רשויות ומשרד החינוך זה טנגו

מיכאל ביטון:  יש להם הוצאה עודפת בחינוך

מיכאל ביטון:  הם משלימים פעילות, הם משלימים תקנים, בבלתי-פורמלי ובמקומות אחרים

מיכאל ביטון:  האם המשרד אומר שמתוך אותם 8,000,000 שקל אני אתן לכל אחד מהם חצי מיליון או 300,000 לתגבר אותו בהוצאות שיש לו על חינוך; לא רק במה שאני אבצע עבורו, אלא גם העברה ישירה

מיכאל ביטון:  זה שילוב

מיכאל ביטון:  אתה לא יכול להגיד שכל מה שנתנו לי באוצר אני מבצע למטרותיי ועדיפויותיי, ולא להיות קשוב לרשות

מיכאל ביטון:  משרד החינוך יודע להעביר כסף לרשות מקומית, ומשתתף בהוצאות שלה

מיכאל ביטון:      על מה שהיה אני לא יודע להשפיע

מיכאל ביטון:  על 23', כשאתה קיבלת הרשאה לביצוע, את הרוב תבצע בעצמך כי אתה נותן שירות

מיכאל ביטון:  אבל אם יש להם צרכים, חינוך בלתי-פורמלי, היבטים תשתיתיים או כל דבר שקשור לחינוך, אז להעביר להם גם העברה ישירה לביצוע

מיכאל ביטון:  לא רק להגיד להם ביצעתי עבורכם

מיכאל ביטון:  זה דבר שאני מבקש שייבחן לדיון הבא

דודי מזרחי: התייחסתי לזה שיש 8,000,000 שקל בשנה, ואנחנו עובדים לפי שנות לימודים

דודי מזרחי:  התשפ"ב בוצע, התשפ"ג בוצע

דודי מזרחי:  התשפ"ד – כפי שציין כאן חברי מאגף תקציבים, קיבלנו רק אתמול בבוקר, אחרי שהחלטת הממשלה אושרה, אישור להפשיר את התקציבים של התשפ"ד

צבי צור: זה ה-33,000,000 שקל?     

דודי מזרחי: לא, זה ה-8,000,000 שקל

דודי מזרחי:  יש 8,000,000 שקל לשנת התשפ"ד, וזה תקציב של 2023 ואנחנו ניישם אותו

דודי מזרחי:  נכון, היישום יתחיל מאוחר

דודי מזרחי:  ניישם אותו באופן מלא, ויחד עם משרד האוצר נוודא שאף שקל לא ייגרע

דודי מזרחי:  זה לגבי התקציב הרגיל

דודי מזרחי:      יש פרק של בינוי שהוא מתקציב משרד החינוך - - -     

צבי צור: סליחה, פה יש 33,000,000 שקל - - -     

דודי מזרחי: תן לי רגע

צבי צור: אבל אתה מטעה

דודי מזרחי: תן לי עד הסוף

מיכאל ביטון: אבל הוא עוד לא סיים, אדוני

מיכאל ביטון:  תן לו להגיד מה שיש לו

צבי צור: אבל הוא לא קורא נכון - - -     

מיכאל ביטון: אבל חכה

מיכאל ביטון:  אני שם אותך פרויקטור

מיכאל ביטון:  אני שם אותך לשבת להם על הווריד בחודש הזה

מיכאל ביטון:  יש לך עוד הרבה עבודה

מיכאל ביטון:  תנוח עכשיו

מיכאל ביטון:  אתה צריך ללכת לשבת על הווריד של כולם, ולא כדאי לכם שצבי האוזר יושב על הווריד

מיכאל ביטון:  עדיף לכם להיכנע מראש

דודי מזרחי: לגבי המגזר הדרוזי, בלי קשר לכלום, אפשר לראות את הכול בהקצאה, הכול שקוף

דודי מזרחי:  זה המגזר וזו האוכלוסייה שמקבלת את התקצוב הכי גבוה במדינה ממשרד החינוך, בלי קשר להחלטת הממשלה

דודי מזרחי:  היא יקרה לליבנו, וככה גם אנחנו פועלים

מיכאל ביטון: אני רוצה לסכם איתך את המשימות

דודי מזרחי: יש לנו את תקציב הבינוי, שזה דבר משמעותי     

מיכאל ביטון: אתה תציג בפעם הבאה

מיכאל ביטון:  אנחנו נפגשים פה בעוד שבועיים

מיכאל ביטון:  בפעם הבאה ראשי הרשויות לא ידברו

מיכאל ביטון:  אנשי המקצוע יציגו לי מספרים בטבלאות, וישלחו את זה לוועדה מראש

מיכאל ביטון:      אני מאתגר אותך ככה: דוח ביצוע על השנים 21' ו-22', תוכנית ביצוע ל-23' כולל שיקול ולקיחה בחשבון עלויות ישירות שיש לרשויות ולסייע להן בסיוע ישיר, וניצול מלא של 23' על-ידי המשרד, דוח השקעות תשתיות חינוך, ואחוז ביצוע בתשתיות חינוך, וזה תפיסה רב-שנתית כי הפרויקט פרוס

מיכאל ביטון:      אני רוצה לקדם בברכה את אליעד ורעייתו, אליעד הוא אחיין של חה"כ קרויזר, שהוא גם איש הגולן והוא בא מהלחימה

מיכאל ביטון:  אני רואה פה תותחנים במילואים, ואנחנו שמחים שאתם איתנו

מיכאל ביטון:  הניצחון של המדינה הוא שאתם תעשו את העבודה בחזית ואנחנו נדאג לאזרחים, כי כל יום שהאזרחים יוצאים מהבית לבית-ספר והולכים לחנות, והולכים לבלות, אנחנו מנצחים את החמאס

מיכאל ביטון:  אז יש פה מאמץ משותף, ותודה לכם על כל מה שאתם עושים יחד עם בנינו ובנותינו

מיכאל ביטון:  לרבים מהיושבים כאן יש ילדים בצבא עכשיו, בעזה, בגולן ובלבנון, ואנחנו מאחלים לכולם שישובו בשלום

מיכאל ביטון:  עבאס, בבקשה

עבאס אבו עואד: אני מעלה פה שני דברים, ברשותכם

עבאס אבו עואד:  דבר ראשון, משרדי הממשלה עושים את העבודה שלהם, באים אלינו מדי פעם, כל המשרדים, אני לא אנקוב שם-שם, באים ומנסים לבנות תוכנית

עבאס אבו עואד:  גם חמד עמאר כשהיה שר באוצר, בא אלינו כמה פעמים, וקידם ועשה

עבאס אבו עואד:  אבל בתקופה הזו אנחנו נתקלים בדבר אחד – יש לנו את כל ההרשאות, הכול טוב ויפה, אבל הכסף פשוט לא עובר מהאוצר למשרדים שיעבירו לנו

מיכאל ביטון: אנחנו נעבור משרד-משרד עכשיו

עבאס אבו עואד: לגבי החינוך, יש לי צו הריסה לבית-ספר שלא עומד בתקן כבר שנתיים, ואני ממתין להרשאה

קריאה: זה פרויקט של 11 מיליון שקל שממתין לקבל אישור של ועדת הכספים

עבאס אבו עואד: אבל 11 מיליון שקל לא יבנה בית-ספר

עבאס אבו עואד:  11 מיליון שקל יבנה אולי את הרצפה של בית-הספר, שכבה אחת

עבאס אבו עואד:  צריך לשים את הכול

עבאס אבו עואד:  לא לתת לנו פרוסה, ותסתדרו עם זה

מיכאל ביטון: אנחנו מכירים את הבעיה הזאת

מיכאל ביטון:  הייתי ראש רשות

מיכאל ביטון:  העלות האמיתית של בינוי של תשתית חינוך היא יותר גדולה ממה שהמשרד נותן

מיכאל ביטון:  יש למשרד כל מיני סעיפי שיפוי מוגדלים, איזור שיפוע, סוג הסלע, נסיבות כאלה ואחרות

מיכאל ביטון:  אתה צריך 47%, לא יודע כמה אתה יכול להגדיל, קרוב ל-40% פרויקט

עבאס אבו עואד: תשתיות היקפיות

מיכאל ביטון: עבאס, אני מכיר את זה

מיכאל ביטון:  תאמין לי

מיכאל ביטון:  בניתי כמה בתי-ספר

עבאס אבו עואד: טוב מאוד, בשביל זה אני מעלה את זה פה

מיכאל ביטון: משרד השיכון, בבקשה

אמין אבו חייה: אני אמין אבו חייה, מנהל אגף מיעוטים במשרד הבינוי והשיכון

אמין אבו חייה:  קודם כול, אני שמח על שיתוף פעולה מצוין של המשרד עם כלל ראשי הרשויות בכל העשייה

אמין אבו חייה:  אנחנו שותפים בניתוח כל משימה וגם איך מטפלים בה, ושיתוף פעולה לא פחות חשוב מול חה"כ חמד עמאר שמלווה אותנו לא רק כשהיה שר במשרד האוצר, אלא גם ביומיום

אמין אבו חייה:  אנחנו מתייעצים, מקדמים, מייצרים גמישויות, ובסוף זה מצליח

אמין אבו חייה:      לנו במשרד השיכון יש בהחלטה 81 מיליון שקל, לקחו לנו 3 מיליון שקל לשוטף, ועם ה-78 מיליון שקל שיש לנו נגיע ל-100% ביצוע

אמין אבו חייה:  כך שלמעשה אין שקל אחד שאני מחזיר לאסף, ואין שקל אחד שלא יגיע לרשויות

אמין אבו חייה:  היום אנחנו בישורת האחרונה לשים את כל הכסף הסופי – אני כבר בחתימה על ההרשאות הסופיות למי שזכו בקולות הקוראים שלא נפרסם כאן, אבל כל אחד יקבל את החלק שלו על-פי מה שהוא הגיש ואנחנו נגיע ל-100% ביצוע

אמין אבו חייה:  אני חושב שקיבלנו מספיק פרגון כאן, ואני שמח על כך

מיכאל ביטון: תודה

מיכאל ביטון:  אני רוצה להחמיא לכם שאתם עובדים טוב עם הרשויות

מיכאל ביטון:  שומעים את זה, אבל אני מאתגר אתכם ל-100% ביצוע

חמד עמאר: הם עומדים בזזה

חמד עמאר:  אפילו אם תיתן להם 120%, הם יבצעו

חמד עמאר:  הם עושים עבודה, ובמיוחד ראש האגף

מיכאל ביטון: לפעמים משרד אחר שהתקשה לממש את ההחלטה, צריך לשבת איתכם, ללמוד את הקשר, את צורת העבודה, את הדיאלוג ואת הידוק הקשר עם ראשי הרשויות ואנשי המקצוע שלהם, והדבר הזה מבורך

אמין אבו חייה: כבוד היו"ר, בלי קשר לדרוזים בגולן, אנחנו נמצאים כרגע בצומת דרכים קשה מאוד בהיבט של הדרוזים בגליל ובכרמל

אמין אבו חייה:  בסוף השנה נגמרת ההחלטה, ויחד איתה נגמרת ההחלטה למשרתי כוחות הביטחון

אמין אבו חייה:  יש לי שם 200 מיליון שקל בתקציב, אני מנצל את כולו עד סוף השנה לשיווקים שאנחנו מצליחים לקדם בצורה חזקה מאוד בשלוש השנים האחרונות ובעיקר בשנה האחרונה

אמין אבו חייה:  כך למעשה, כשנתחיל את שנת 24', אני לא יכול לשווק יחידת דיור אחת כי אין לי תקציב לחיילים

אמין אבו חייה:      כך למעשה, אם לא יהיו החלטות ממשלה חדשות או המשכיות או תקציב ייעודי לסעיפים האלה, אנחנו נהיה במצב שלא נוכל לשווק, וזו מבחינתי המשימה הכי חשובה

מיכאל ביטון: הוועדה שלנו תבחן דיון מיוחד לעדה הדרוזית בגליל ולהחלטה שלה

מיכאל ביטון:  אנחנו נבדוק אם זה מטופל גם בוועדות אחרות, כדי לא לדרוך אחד על השני

חמד עמאר: זה לא מטופל באף מקום

מיכאל ביטון: אבל תודה שאמרת, אבל אמין, אי אפשר להגיד דבר והיפוכו

מיכאל ביטון:  אני הזכרתי את הנופלים במלחמה, אז בינואר לא נוכל לתת להם מגרש? אתה מבין? אנחנו צריכים לטפל בדברים האלה בדחיפות, ואנחנו מגיעים לקצה

מיכאל ביטון:  וקסלר, אתה עוסק בדבר הזה? אפילו אם תוכל לתת מנה ראשונה, לארבעה חודשים ראשונים, שלא תהיה עצירה של הקצאת מגרשים לחיילים

אסף וקסלר: נעשה חשיבה

אסף וקסלר:  נשב עם אמין על הנושא הזה ספציפית

אסף וקסלר:  כמובן שיש כוונה להביא תוכנית חדשה, ונבדוק את היכולת לשחרר - - -     

מיכאל ביטון: כן, אבל הרציפות חשובה, אם הם ידעו לבצע והם מממשים, ויש פוטנציאל

מיכאל ביטון:  הכאב הכי גדול של  העדה הדרוזית זה בית לזוגות הצעירים, על אחת כמה וכמה אדם שעשה צבא

מיכאל ביטון:  אם נבנה מנגנון ויש תקציב, ו-100% ביצוע, אז אי-אפשר לעצור את הסוס הדוהר הזה בינואר

מיכאל ביטון:  אם אתה לא יודע לתת ביטחונות שנה קדימה בגלל המלחמה, אז תן לו רבעון קדימה, חלקיות, כדי שהסוס הזה יעבוד, כדי שלא נעצור

מיכאל ביטון:  אני מבקש שיהיה דיון על הדבר הזה

אסף וקסלר: נקיים דיון

מיכאל ביטון: תודה רבה

מיכאל ביטון:  איתן כהן, ממשרד הפנים, בבקשה

מיכאל ביטון:  כל אנשי הממשלה, דיברתם לעניין וקצר

מיכאל ביטון:  כל השאר, להמשיך ככה, ענייני, מה עושים, מה תקוע, איך אתם פותרים בעיות

איתן כהן: אני איתן כהן ממשרד הפנים

איתן כהן:  בסעיף של משרד הפנים יש ארבעה סעיפים שקשורים למשרד

איתן כהן:  יש תקציב שוטף, יש תקציב העצמה, יש תקציב שהוא תגבור תקציבי פיתוח ויש סעיף של מבני דת

איתן כהן:  הסעיף השוטף עבר במלואו, 16 מיליון שקל, והייתה תוספת של 9 מיליון שקל שעברה לפני כמה שבועות, לדעתי

איתן כהן:      סעיף תגבור תקציבי פיתוח, מ-21' עד 23', 10 מיליון שקל שמחולקים בצורה שווה

איתן כהן:  עד היום יצאו הרשאות על 6

איתן כהן: 6 מיליון שקל, הווי אומר, שני שליש ממה שהיה נדרש

איתן כהן:  בערב סוכות קיבלנו את היתרה

איתן כהן:  וידאתי שניתן לבצע בו שימוש בתקופה הזו, והקצאות תקציביות על היתרה של עוד 3

איתן כהן: 3 מיליון שקל יועברו בשבוע הקרוב, כך שנוכל להוציא התחייבויות עד סוף השנה

איתן כהן:      אותו דבר עם תקציב העצמה

איתן כהן:  מתקציב העצמה שהוגדר גם הוא כ-10 מיליון שקל על פני שלוש שנים, לדעתי, בשנה שעברה יצא סכום של עד מיליון שקל לטובת קדם מימון, תכנון ונושאים רלוונטיים

איתן כהן:  את היתרה קיבלנו בערב סוכות, וגם על זה תצא הקצאה תקציבית

איתן כהן:  להבנתי, מהצוות במשרד, היה כבר דיון שהתקיים בשנה הקודמת מול הרשויות המקומיות על הפרויקטים הרצויים, כך ששם יש התקדמות וגם זה יצא עד סוף השנה

מיכאל ביטון: איתן, מה בבעיה ביצועית, למה ואיך אתה פותר את זה?     

איתן כהן: לשמחתי, אין בעיה ביצועית

איתן כהן:  הייתה שאלה שנפתרה בשבוע שעבר לגבי השימושים בתקופה הזו

איתן כהן:  מעולם לא הייתה עצירה

איתן כהן:  רק נאמר אחרי ה-7 באוקטובר שצריך לוודא שכל דבר הוא לא משהו שצריך ללכת לטובת המאמץ מלחמתי

איתן כהן:  במקרה הזה אין בעיה

מיכאל ביטון: אתה צופה שמרכיבי משרד הפנים עד סוף השנה יהיו ב-1005 ביצוע?     

איתן כהן: כן, ב-100% ביצוע

מיכאל ביטון: אתה מתחייב בפניי?     

איתן כהן: אני מתחייב

מיכאל ביטון: אני מוכן לסלוח לך גם על 90%

מיכאל ביטון:  אני רוצה לראות אחוזי ביצוע גבוהים של הסעיף שלך

איתן כהן: משרד הפנים עובד מצוין עם הרשויות

מיכאל ביטון: משרד הפנים בכלל עובד מצוין, עם השר והמנכ"ל

מיכאל ביטון:  פרג' פראג', בבקשה

פרג' פראג': אני אתקן אותך, אדוני היו"ר

פרג' פראג':  אני פרג' פראג', ראש אגף מיעוטים

מיכאל ביטון: פרג' פראג', לקחתי את הפסיק האחרון

פרג' פראג': שכחת את האל"ף

מיכאל ביטון: פראג'י, אתה יודע כשמוסיפים חיריק בסוף זה חיבה

מיכאל ביטון:  פראג'י, על שום חיבתך ואנחנו נזרוק עליך את כל הדאגות של משרד התחבורה

מיכאל ביטון:  מה קורה? תספר לנו

פרג' פראג': גם הדוד שלי, יאזיד, אותו שם משפחה

מיכאל ביטון: אז בכלל תתנהג יפה בדיון הזה

פרג' פראג': סעיף התחבורה, סעיף מס' 15 בהחלטת הממשלה, מורכב משני סעיפים

פרג' פראג':  סעיף אחד 9 מיליון שקל לתחבורה ציבורית, זה תוספת שירות וזה בוצע מול הרשות לתחבורה ציבורית אצלנו במשרד, ואפשר להעביר גם רשימה מפורטת - - -     

מיכאל ביטון: הקשבתם לרשויות?     

פרג' פראג': היה אצלי עמיחי

פרג' פראג':  יש לכם במשרד עמיחי שהיה ע וסק בתחבורה ציבורית?     

פרג' פראג': עמיחי, כן

מיכאל ביטון: אז אמרתי לו שאני צריך קו פנימי כי ירוחם גדלה

מיכאל ביטון:  עשיתי איתו קו פנימי

מיכאל ביטון:  כשאתם לקחתם את התקציב הזה לביצוע על תחבורה ציבורית, ישבתם עם הרשויות?     

פרג' פראג': הנציגים, כן

פרג' פראג':  יש לנו נציגים של תחבורה ציבורית

פרג' פראג':  הם הגיעו לרשויות, קיבלו מענה ועשו מיפוי כללי של כל הצרכים, ואני יודע שמג'דל שמס הוסיפו שירות - - -     

צבי צור: אבל זה היה לפני 717

פרג' פראג': אני יכול להעביר לכם בהמשך רשימה

מיכאל ביטון: אתה תביא לנו לדיון הבא דוח ביצוע ופירוט לפי רשויות

פרג' פראג': בדיוק

מיכאל ביטון: אבל אתה אומר שבתחבורה ציבורית בוצע הסעיף? אבל אני לא יודע בוודאות שהייתה פה שותפות עם הרשויות

פרג' פראג': לא, אני לא אומר

פרג' פראג':  אני לא מטפל בתחבורה הציבורית - - -     

מיכאל ביטון: אז אני אומר לך לחזור עם תשובה – איך בוצע לפי רשויות ואם תיאמו עם הרשויות

פרג' פראג': כן תיאמו ויש לי רשימה מפורטת

מיכאל ביטון: תגיד על הסעיפים האחרים

פרג' פראג': לגבי הסעיף השני, פיתוח תשתיות – הוקצו 11 מיליון שקל לארבעה יישובים

פרג' פראג':  אי-אפשר לחלק את זה לארבעה יישובים לפי הצרכים

מיכאל ביטון: למה אי-אפשר?     

פרג' פראג': כי כל יישוב ייקח מיליון וחצי, והוא לא יכול לעשות - - -     

מיכאל ביטון: תלוי

מיכאל ביטון:  אם זה לסלול כביש, הוא לא יכול

מיכאל ביטון:  אבל מדרכה, תמרורים, שלטים, מחסומים

פרג' פראג': אדוני היו"ר, תן לי להסביר לך

פרג' פראג':  בגוף ההחלטה רשום כבישים עירוניים וכבישים בין-עירוניים

מיכאל ביטון: סלילה או פיתוח?     

פרג' פראג': פיתוח, סלילה

מיכאל ביטון: פיתוח יכול להיות גם מדרכה

פרג' פראג': יש מוקד סיכון חשוב מאוד שכל ראשי הרשויות מכירים אותו, וזו היציאה ממג'דל שמס לכיוון מסעדה

פרג' פראג':  זה כביש מסוכן מאוד ויש שם הרבה תאונות דרכים, ולכן החלטנו יחד עם נתיבי איילון ובשיתוף עם מר דולאן - - -     

דולאן אבו סאלח: אבל זה מחוץ ליישוב

דולאן אבו סאלח:  זה באחריות נתיבי ישראל

דולאן אבו סאלח:  למה אתם מפילים את זה על ההחלטה? אני לא מבין

דולאן אבו סאלח:  למה אתם לוקחים מההחלטה קטעים שהם באחריות נתיבי ישראל ושהם במילא צריכים לבצע? אני לא מבין

פרג' פראג': אדוני, תן לי להסביר לך

פרג' פראג':  נתיבי ישראל היא חברה ממשלתית מבצעת שלנו

פרג' פראג':  את כל התקציבים אנחנו מעבירים - - -     

מיכאל ביטון: אתה אומר שבתיאום עם ראשי הרשויות הקצית את הכסף למטרה הזאת?     

פרג' פראג': בתיאום, בדיוק

מיכאל ביטון: עם מי ישבת?     

פרג' פראג': ישבתי עם ראש הרשות ועם נתיבי ישראל

דולאן אבו סאלח: אדוני היו"ר, הוא מדבר על קטעים שבין היישובים, ואני מדבר על קטעים שמהווים מפגע בטיחותי - - -     

מיכאל ביטון: אבל יש שם 11 מיליון שקל, והסכמתם לנייד אותם למטרה משותפת

דולאן אבו סאלח: אנחנו לא הסכמנו לנייד אותם - - -     

מיכאל ביטון: זה כבר עצוב, כי אם אתה אומר שהם הסכימו והם לא - - -     

קריאה: רגע, תנו לי להסביר

קריאה:  11 מיליון שקל זה בגוף ההחלטה

קריאה:  רשום גם לטפל בכבישים בין-עירוניים

קריאה:  ולכן, אמרנו, בגלל שזה מועד סיכון וגם תיאמתי - - -     

צבי צור: אלה לא כבישים בין-עירוניים, אלא כבישים חוצי-יישובים

קריאה: חוצי-יישובים, בסדר

מיכאל ביטון: זה נחשב בין-עירוני, שחוצה את היישוב,     

קריאה: בדיוק

קריאה:  ואז החלטנו אחרי דיונים

קריאה:  אנחנו מעבירים את התקציבים לנתיבי ישראל

קריאה:  אנחנו לא מעבירים הרשאות לרשויות - - -     

מיכאל ביטון: זה לא נכון

מיכאל ביטון:  אל תגיד לי משפט לא נכון

מיכאל ביטון:  מה זה, לא מעבירים הרשאות? משרד התחבורה יודע לתת הרשאה ליישוב

מיכאל ביטון:  יש שני מסלולים

חמד עמאר: היה מיליארד שקל מיועד למגזר המיעוטים, שלא קשור לתוכנית הזאת

חמד עמאר:  11 מיליון שקל יועדו לתוך היישובים

חמד עמאר:  ולא יועדו לכביש הבין-עירוני

חמד עמאר:  לבין-עירוני היה מיליארד שקל בתוכנית שהכנו אותה שם ולא קשורה לתוכנית

קריאה: לא, זה לא נכון

קריאה:  תנו לי להסביר, חברים, אתם מדברים דברים לא נכונים

קריאה:  מיליארד שקל מהחלטת ממשלה 550 היא החלטה כוללנית לכל המיעוטים במדינת ישראל

קריאה:  לדרוזים יש 10% שהם 100 מיליון לפיתוח תשתיות פנימיות

קריאה:  אנחנו עשינו תוכנית כוללנית אסטרטגית - - -     

חמד עמאר: - - -     

מיכאל ביטון: לא מתאים לי עכשיו הדיון הזה

מיכאל ביטון:  עצור רגע

מיכאל ביטון:  להם יש בעיות בעיר

מיכאל ביטון:  משרד התחבורה יודע לתת הרשאות לרשות מקומית, והוא נותן לה לבחור בין ביצוע עצמי שלה לבין ביצוע שאצלה

מיכאל ביטון:  כשזה ביצוע עצמי של הרשות, הוא אומר לה, תביאי 10% מצ'ינג

פרג פארג': בהחלטת ממשלה 550, שחמד עמאר מכיר, כתוב שאסור למשרד התחבורה להעביר - - -     

מיכאל ביטון: אני לא רוצה לדבר על זה עכשיו, אלא על 11 מיליון שב-717

פרג פארג': כתוב שאפשר להעביר גם לחוצי יישובים, והעברנו את זה לנתיבי ישראל כדי לבצע - - -     

מיכאל ביטון: אבל אתם לא על דעת הרשויות? לא שמעתם את הבעיות בתוך העיר? אי אפשר היה לתת להם מיליון שקל לפתור בעיות?     

פרג פארג': בתוך העיר, לפי החלטת ממשלה 550 עשינו תוכנית אסטרטגית גדולה

פרג פארג':  ישבנו איתם, בחרנו ארבעה צירים גדולים - - -     

מיכאל ביטון:  אבל רשות מקומית בישראל מקבלת כמה מאות אלפי שקלים או מיליון שקל לבעיות בטיחות

פרג פארג': לא

מיכאל ביטון: מה לא? אל תגיד לי לא

מיכאל ביטון:  אני הייתי ראש רשות

מיכאל ביטון:  קיבלתי כסף ממשרד התחבורה לבטיחות ופיתוח

פרג פארג': אדוני, תן לי להסביר לך

פרג פארג':  מגזר המיעוטים מתנהל לפי החלטת ממשלה, לא לפי - - -     

מיכאל ביטון: החלטת הממשלה אסרה עליך לתת להם כסף? כתוב או זה או זה

מיכאל ביטון:  אתם החלטתם לבין-עירוני, אבל לא לתוך העיר

פרג פארג': לתוך העיר יש מסלול אחר שאנחנו מטפלים במסגרת החלטה 550 - - -     

מיכאל ביטון: אבל אתה שומע מהרשויות פה עכשיו

מיכאל ביטון:  הם רוצים שתשקיע בהם

פרג פארג': אז בהחלטה החדשה, בבקשה, תגבשו החלטה - - -     

קריאות: - - -     

מיכאל ביטון: חברים, שאלה אחרונה

מיכאל ביטון:  אנחנו לא נספיק

מיכאל ביטון:  המליאה מגיעה ולא יהיה לנו דיון פה

מיכאל ביטון:  יש לך פה כסף עתידי של 23' שאתה אמור לקבל?     

פרג פארג': לא

פרג פארג':  אני קיבלתי את ה-11 מיליון שקל

מיכאל ביטון: קיבלת כבר?     

פרג פארג': כן

מיכאל ביטון: אז רק בעתיד תדאג להם?     

צבי צור: 11 מיליון שקל לארבעה יישובים לכבישים בין-עירוניים, חבל על הדיון, אדוני היו"ר

צבי צור:  לא עושים שום דבר ב-11 מיליון שקל בכבישים

מיכאל ביטון: לא, הם היו צריכים תקציב מקומי למעבר חצייה, לפתרונות, לתיקונים

מיכאל ביטון:  הם צריכים למנוע מפגעים בעיר

פרג פארג': אבל למה לא הכניסו את זה בהחלטת ממשלה ולא כתבו שם בטיחות?     

מיכאל ביטון: זה מופיע לך בהחלטה

מיכאל ביטון:  אתה תעדפת

פרג פארג': לא מופיע בטיחות

פרג פארג':  תיכנסו להחלטה

מיכאל ביטון: מה מופיע?     

פרג פארג': מופיע רק פיתוח תשתיות

מיכאל ביטון: מה זה פיתוח? מי שעם ראש גדול, פיתוח זה הכול

מיכאל ביטון:  פיתוח זה מדרכה, מעבר חצייה

צבי צור: מופיע בבטיחות בדרכים 9 מיליון שקל

צבי צור:  האם אפשר להמיר את ה-11 מיליון שקל, שזו בדיחה לכביש בין-עירוני

צבי צור:  חבר'ה, אנחנו מדברים על מאות מיליוני שקלים

פרג פארג': אבל זה כביש חשוב, זה כביש מסוכן

צבי צור: את זה תעשה ב-550, ו-11 מיליון תביא לתוך היישובים

מיכאל ביטון: אני לא אספיק את כל המשרדים

מיכאל ביטון:  זה לא עזור לי, לצערי

פרג פארג': צביקה, אנחנו צריכים להתקדם בתוכנית שבניתם

מיכאל ביטון: לצערי, לא קיבלנו פה מענה לתוך הרשויות

מיכאל ביטון:  מה שעשיתם לכביש בין יישובים ושפותר בעיה – מבורך

מיכאל ביטון:  הם היו צריכים לקבל מכם כסף לצרכים שלהם, והייתם צריכים לשאול אותם מה הם צריכים ולתת להם או לבצע עבורם

פרג פארג': יש להם תוכנית שלא תוקצבה

מיכאל ביטון: אז מה זה עוזר לי? התוכנית שתוקצבה לא ניתנה להם, ותוכנית לא מתוקצבת ניתנה להם

ואיל מוגרבי: התוכניות יושבות אצלם במגירה, ולא מתקצבים את זה לרשויות

מיכאל ביטון: אתה צריך לעשות בדק בית על הדבר הזה

מיכאל ביטון:  אורלי, בבקשה

אורי אור: שלום לכולם, אני אורלי אקוע מהמשרד לביטחון לאומי

אורי אור:  בהתאם להחלטת ממשלה 717, הרשות לביטחון קהילתי קיבלה 3

אורי אור: 5 מיליון שקל

אורי אור:  בשנת 2022 היה ביצוע של 84%, ולא 60% כמו שציין צביקה

אורי אור:  התקציב הוקצה ברובו לנושא הקמה ותחזוקת אמצעים טכנולוגיים

אורי אור:  בשנת 2023, מאחר שתקציב המדינה התקבל במאי, הוקצו הזמנות לרשויות רק בחודש ספטמבר

מיכאל ביטון: יהיה ביצוע מלא ב-23'?     

אורי אור: הם קיבלו את הכסף

מיכאל ביטון: הם קיבלו הרשאה מלאה על כל הסכום?         

אורי אור: בוודאי, על כל הסכום

מיכאל ביטון: כל הכבוד לך

אורי אור: חשוב מאוד-מאוד להדגיש שאנחנו רואים חשיבות גדולה בהחלטה הזו, ואנחנו מבקשים להאריך את ההחלטה בשביל להמשיך ולהשלים תוכנית - - -     

מיכאל ביטון: תודה, אורלי

מיכאל ביטון:  אני מעריך תשובה כזאת של ביצוע

מיכאל ביטון:  אוסאמה קנבר ממשרד הנגב, הגליל והחוסן הלאומי, לא נתתם להם משהו?     

אוסאמה קנבר: נתנו

אוסאמה קנבר:  העברנו את - - -     

מיכאל ביטון: מתי? אני שלחתי את השר לשם לפני שבוע

מיכאל ביטון:  הייתם אצלם עם השר?     

אוסאמה קנבר: לא

מיכאל ביטון: לא פגשתם את השר?     

ואיל מוגרבי: אדוני, השר לא הגיע לכל הרשויות או עבר בכל הרשויות, חוץ מעין קינייא

מיכאל ביטון: ואותך הוא קיפח?     

ואיל מוגרבי: כן

מיכאל ביטון: אז אנחנו נדאג לך, ואיל

ואיל מוגרבי: הוא לא הגיע לעין קנייא, עם כל הכבוד

מיכאל ביטון: אבל לא עשיתם מפגש משותף?     

ואיל מוגרבי: לא

מיכאל ביטון: אני אדאג שתהיה פגישה כזאת

מיכאל ביטון:  מה הכסף שנתת להם?     

אוסאמה קנבר: אנחנו נתנו להם דרך הרשות לפיתוח הגליל - - -     

מיכאל ביטון: יש לך בהחלטת ממשלה כסף?     

אוסאמה קנבר: כן, כן

אוסאמה קנבר:  יש לנו

אוסאמה קנבר:  למרות שהוא לא כסף גדול, אבל יש לנו

מיכאל ביטון: כמה?     

אוסאמה קנבר: מיליון למיתוג תיירות שנוצל ב-90% דרך הרשות לפיתוח הגליל

אוסאמה קנבר:  נעשו יריד תיירות, הרבה סיורים

מיכאל ביטון: יש ניצול

מיכאל ביטון:  מה עוד?     

אוסאמה קנבר: מבני ציבור – יצא קול קורא וחולק לרשויות

מיכאל ביטון: איזה אחוז ביצוע? איזה הרשאות? מלא?         

אוסאמה קנבר: מלא

צבי צור: יצאו 2

צבי צור: 5 מיליון שקלים

מיכאל ביטון: ל-23' יש לך תקציבים? אתה מקבל כסף ב-23'?     

דולאן אבו סאלח: כן

דולאן אבו סאלח:  אנחנו קיבלנו הרשאה גם

מיכאל ביטון: והגיע?     

דולאן אבו סאלח: כן

דולאן אבו סאלח:  ממשרד הנגב והגליל יש לנו הרשאה

מיכאל ביטון: אז אתה ב-100% ביצוע איתם?     

דולאן אבו סאלח: כמעט, כן

מיכאל ביטון: חה"כ יצחק קרויזר, בבקשה

מיכאל ביטון:  קרויזר, פגישת עבודה של שר הנגב והגליל עם הרשויות הדרוזיות בגולן, בבקשה

יצחק קרויזר: הוא היה אצל חלק מהרשויות

מיכאל ביטון: לא

מיכאל ביטון:  אחת מסודרת, משותפת

יצחק קרויזר: תודה רבה לך, אדוני היו"ר

יצחק קרויזר:  אדבר בקצרה

יצחק קרויזר:  הדיון הזה חשוב לי גם כחבר כנסת, כחבר בוועדה שלך ובטח כתושב רמת-הגולן

יצחק קרויזר:  הייתה לי הפתעה משמחת הבוקר, כפי שציינת

יצחק קרויזר:  האחיין היקר שלי שיושב פה מאחורה, עם הכוחות של סיירת גבעתי – לא התראינו מאז השבת השחורה

יצחק קרויזר:  וגם אשתו היקרה שגם היא לוחמת, בתותחנים, ושניהם הגיעו להגיד שלום היום בבוקר כשיצאו מרצועת עזה

מיכאל ביטון: השם ישמור אותם

יצחק קרויזר: אז נברך אתכם, שתלכו לשלום, תחזרו בשלום, תשמידו את החמאס ותחזירו לנו את החטופים בריאים ושלמים במהרה

מיכאל ביטון: אמן

יצחק קרויזר: אני רוצה להגיד לך תודה רבה, אדוני היו"ר, על שאתה מוביל ואומנם הוועדה נקראת נגב-גליל, אבל הגולן הוא חלק בלתי נפרד מהעשייה שלך

מיכאל ביטון: אנחנו הכנסנו אותו לתחום

יצחק קרויזר: הוא יוסף כנראה בקרוב גם כשם רשמי של המשרד, ואתה לא שוכח ולא עוזב אותנו

יצחק קרויזר:  אני יודע

יצחק קרויזר:  רואים את התוצאות גם בסיור שלך ברמה שהיה לא מזמן, והתקציבים שהועברו במידית בלחץ גדול שלך, ככה שכשאתה יושב ומבקר את משרדי הממשלה, אני כתושב הגולן סמוך ובטוח שההחלטה תתקיים ותבוצע במלואה, גם בחינוך, גם בתשתיות וגם בביטחון

יצחק קרויזר:  ובכלל, מילה טובה לראשי הרשויות הדרוזיות בגולן

יצחק קרויזר:  אני חושב שהחיים של היהודים והדרוזים בגולן יכולים להוות דוגמה ומופת לכל חלקים אחרים בארץ

מיכאל ביטון: נפתחה הזדמנות לשותפות חדשה ועמוקה עם העדה הדרוזית בגולן, וזה בהנהגת ראשי הרשויות הללו

מיכאל ביטון:  וצריך אומץ, ויש להם את האומץ לעשות את זה

יצחק קרויזר: לחלוטין יש להם את האומץ

יצחק קרויזר:  הם מנהיגים, הם מובילי ציבור, וזו הזדמנות לקרוא לכלל אזרחי מדינת ישראל להגיע ולחזק את הגולן בתיירות

מיכאל ביטון: אין מקום שעושה לי טוב על הלב יותר מלהיות ברמת הגולן

יצחק קרויזר: אין ספק

יצחק קרויזר:  תודה רבה

מיכאל ביטון: אלקנה דשן ממשרד הכלכלה, בקצרה בבקשה

אלקנה דשן: אהלן, אני אלקנה מאגף אסטרטגיה ותכנון מדיניות ואני מייצג פה גם את הגורמים המקצועיים במשרד – מינהל איזורי תעשייה והרשות לעסקים קטנים

אלקנה דשן:      שני סעיפים רלוונטיים אלינו

אלקנה דשן:  האחד, סעיף 13א, סקר היתכנות להקמת איזור תעשייה משותף – סקר היתכנות הסתיים במחצית הראשונה של 2023, הוצג ללשכת התכנון צפון, התקבלה הסכמה על תוכנית מפורטת ומשותפת - - -     

מיכאל ביטון: מהו אחוז הביצוע שלכם מהחלטת הממשלה?     

אלקנה דשן: משרד הכלכלה יתקצב הכנת תוכנית מפורטת – 4

אלקנה דשן: 6 מיליון שקל

מיכאל ביטון: מהו אחוז הביצוע? אני צריך אחוז ביצוע מלא

מיכאל ביטון:  זה מה שאנחנו בודקים היום

מיכאל ביטון:  אנחנו בודקים אחוז ביצוע ובודקים שאתם מתקשרים עם ראשי הרשויות

מיכאל ביטון:  זו התשובה שאני רוצה

אלקנה דשן: אז כן, ואתה יכול לדבר גם איתם

אלקנה דשן:  4

אלקנה דשן: 6 מיליון שקל זה התוכנית

מיכאל ביטון: אתה תגיע בסוף 23' לביצוע מלא?     

אלקנה דשן: יאושר עוד השנה, עד סוף 2023

מיכאל ביטון: אנחנו נעקוב אחריכם

אלקנה דשן: סעיף נוסף, הרשות לעסקים קטנים ובינוניים, סעיף 13ב, עידוד, קידום ופיתוח העסקים הקטנים והבינוניים – הרשות על-ידי מעוף נותנת שירותי הדרכה, הכוונה וייעוץ לעסקים במהלך השנים

אלקנה דשן:  406 לקוחות ב-2021, 276 לקוחות ב-2022, ו-202 לקוחות ב-2023, סך עלות פעילות של 800,000 שקל

מיכאל ביטון: תודה

מיכאל ביטון:  רשמתי לפניי שתפעלו לכך שהביצוע הכולל ב-23' יהיה 100%, ותדווחו על אחוז הביצוע הזה בדיון המעקב שיהיה פה בעוד כשבועיים

מיכאל ביטון:      חוסיין סעד ממשרד החקלאות, בקצרה בבקשה

חוסיין סעד: בוקר טוב לכולם

חוסיין סעד:  התקבלה בהחלטת הממשלה תקציב של כ-6 מיליון

חוסיין סעד:  בוצעו 4 מיליון שקל במשרד החקלאות

חוסיין סעד:  הוקפאו 2 מיליון שקל בגלל חרבות ברזל

מיכאל ביטון: אי אפשר להביא את ה-2 מיליון האלה?     

חוסיין סעד: אני פונה לאוצר

מיכאל ביטון: וקסלר, הוא יכול לקבל אותם?     

אסף וקסלר: כמו שאמרתי, נטפל בזה מיד אחרי שיאושר - - -     

מיכאל ביטון: אז אתה תדאג לבצע את ה-2 מיליון שקל עד סוף השנה?     

חוסיין סעד: אני מבקש מראשי הרשויות שיגישו בקשות למחוז צפון, ואנחנו נדאג - - -     

מיכאל ביטון: אז תעשה פגישת עבודה איתם

מיכאל ביטון:  הם פה עכשיו

מיכאל ביטון:  אנחנו נסגור את הישיבה, וכל נציג מקצועי שעוד לא הידק את הקשר עם ראשי הרשויות או שרוצה לתאם איתם מהלך עד סוף השנה, מה הם צריכים להגיש, קולות קוראים, הם יישארו פה ואתם תדברו איתם קצת

מיכאל ביטון:  תנחה אותם מה להגיש כדי שיהיה ביצוע מלא

מיכאל ביטון:      אחד התפקידים של אנשי המקצוע והאחריות האישית של אנשי מקצוע בממשלה זה לביצוע מלא, כי אם הם לא דאגו להביא את הכסף לאזרחים אז הם לא מילאו את תפקידם

מיכאל ביטון:  אם הוקצה כסף בממשלה למען מישהו, למען מטרה טובה, אז השליחות של איש המקצוע היא להנחות את הרשויות עד לביצוע מלא

מיכאל ביטון:  היו אנשים כאלה ויש אנשים כאלה בממשלה

מיכאל ביטון:  אני פגשתי אדם בשם עמנואל מודריק, הוא היה חשב במשרד הנגב והגליל, ובכלל לא הייתי צריך לצאת מהמשרד

מיכאל ביטון:  הוא היה מגיע אליי לירוחם ושואל, מיכאל, מה אתה צריך? 100% ביצוע פלוס

מיכאל ביטון:  עשיתי מצפה על שמו בירוחם עם המשפחה, לעמנואל מודריק שנפטר ממחלה

מיכאל ביטון:  למה? כי הוא לא ישן בלילה עד שיש לו 100% ביצוע

מיכאל ביטון:      כשהייתי במשרד הביטחון נלחמתי כי בתקציב הצבאי יש 100% ביצוע ובתקציב האזרחי יש 50% ביצוע

מיכאל ביטון:  אני כשר עברתי סעיף-סעיף כמו שאני עושה איתכם כדי להגיע ל-80% ו-90%, והיה לי יותר קשה מכם כי זה ביורוקרטיה של הצבא

מיכאל ביטון:  אז כל אחד מכם בשליחות ל-100% ביצוע בהחלטה הזאת ובכל החלטת ממשלה, אבל כל שכן פה כשנבנית שותפות חדשה

מיכאל ביטון:  תבינו, זה היסטורי

מיכאל ביטון:  מה שקורה בחדר הזה עם ראשי הרשויות של הגולן זה היסטוריה

מיכאל ביטון:  זה אירוע היסטורי

מיכאל ביטון:  אם לא נשים גז על האירוע הזה, אנחנו מפספסים

מיכאל ביטון:  יש פה הזדמנות

חוסיין סעד: דווקא מנהל מחוז צפון פונה אליהם

מיכאל ביטון: הוא אחלה

מיכאל ביטון:  שמעתי עליו דברים טובים

קריאה: אנחנו בשת"פ מלא עם משרד החקלאות

קריאה:  הכול בסדר

מיכאל ביטון: אני שמעתי על מנהל מחוז צפון במשרד החקלאות דברים טובים, ופגשתי אותו

קריאה: משכמו ומעלה

קריאה: גם הוא מבית ג'ן, לא רק אני

מיכאל ביטון: אתם אנשי ההרים הגבוהים

מיכאל ביטון:  מעל 1,000 מטר, חסר לכם חמצן במוח

מיכאל ביטון:  ואיל כיוף איננו

מיכאל ביטון:  רנין ממשרד החדשנות, המדע והטכנולוגיה, בבקשה

רנין בדיר-מנא: אני רנין בדיר-מנא, מנהלת תחום יישום החלטות ממשלה במשרד המדע

רנין בדיר-מנא:  קודם כול, אנחנו פועלים לקידום חינוך מדעי טכנולוגי בארבעת היישובים

מיכאל ביטון: כמה הוקצה לכם בהחלטה?     

רנין בדיר-מנא: הוקצה לנו 2 מיליון שקל ואנחנו במיצוי מלא פלוס

מיכאל ביטון: 100% ביצוע

מיכאל ביטון:  קשב לרשויות? תיאום איתם?     

רנין בדיר-מנא: אנחנו מתואמים - - -     

מיכאל ביטון: אתם מביאים להם תוכניות, כמו רובוטיקה, רחפנים, משהו?     

רנין בדיר-מנא: הכול הם כבר מקבלים

רנין בדיר-מנא:  במג'דל שמס יש לנו פרויקט ענק של הקמת מרכז מדעים

רנין בדיר-מנא:  אני בטוחה שדולאן יוכל להעיד עליו גם ויש עוד - - -     

מיכאל ביטון: את יודעת שזה נשמע כמו שירה, מה שאמרת

מיכאל ביטון:  השם שלך זה רנין, רנין זה תשיר, ורן בעברית זה גם שמחה

מיכאל ביטון:  מה שאמרת זה כמו שירה – 100% ביצוע, מתואמים עם הרשויות, זאת המנגינה שאנחנו רוצים לשמוע פה

רנין בדיר-מנא: אני שמחה לשמוע

מיכאל ביטון: תודה רבה לך, רנין

מיכאל ביטון:  שלמה כץ, בבקשה

שלמה כץ: אני מהמשרד להגנת הסביבה

שלמה כץ:  תקצבנו 9 מיליון שקל, מתוכם 4 מיליון שקל מתקציב קרן הניקיון

שלמה כץ:  זה תקציב שלנו, תקציב מיוחד לפרויקטים, ועוד 5 מיליון מתקציב האוצר

שלמה כץ:  בסך הכול עד עכשיו יצאו 7 מיליון שקל, וזה 78% ניצול

מיכאל ביטון: למה לא 100%?     

שלמה כץ: לא קיבלנו את שאר הכסף

מיכאל ביטון: אתה תקבל עכשיו, בעוד שבוע

שלמה כץ: אנחנו נגביר את הניצול

מיכאל ביטון: אתה בקשר עם הרשויות? כי סביבה זה גם להסיר חסמים, להקל עליהם, פתרונות מקומיים

שלמה כץ: בעיקר פסולת גושית דרך האשכול, אנחנו מתקצבים את פינוי הפסולת הגושית בתקצוב יורד עם השנים

שלמה כץ:  בהתחלה אנחנו מתקצבים 80%

מיכאל ביטון: זה אמור להיות כלכלי מתי שהוא

שלמה כץ: לא, פינוי פסולת זה אף פעם לא כלכלי, אבל זה תקציב שהוא בין הגדולים במועצה

מיכאל ביטון: למי שמקבל את הפסולת זה כלכלי

שלמה כץ: ועוד שני פרויקטים חוץ מפסולת גושית – שיקום וניקוי נחלים, נחל שניר וחינוך אקלימי

מיכאל ביטון: חשוב מאוד

מיכאל ביטון:  אנחנו מצפים ממך להגיע ל-100% ביצוע

צבי צור: ניקוי נחל שניר זה ב-717?     

שלמה כץ: זה מתוך 550 אצלנו

צבי צור: ניקוי נחל שניר זה ב-550

שלמה כץ: זה שייך למסעדה, נחל סער

שלמה כץ:  נחל סער, סליחה

שלמה כץ:  שניר זה ליד שניר

מיכאל ביטון: אנחנו מצפים מכם ל-100% ביצוע, ולעלות מ-78% ולדווח לנו שאתם מיושרים עם הרשויות בשיטת עבודה, ושיש לכם שולחן עגול בין דל האשכול או כל מסלול אחר

מיכאל ביטון:      ד"ר נור עבד אלהאדי ממשרד הבריאות, בבקשה

אלהאדי שחברי: שלום לכולם

אלהאדי שחברי:  אני ד"ר עבד אלהאדי שחברי, ראש מאה יישום תוכנית הבריאות במשרד הבריאות

אלהאדי שחברי:  קיבלנו 6 מיליון שקל, אנחנו ב-100% ביצוע, קשר שוטף עם הרשויות המקומיות

אלהאדי שחברי:  יש לנו הרשאה לשלוש שנים, יש לנו התקשרות עם הרשויות המקומיות עד סוף 2025

מיכאל ביטון: באיזה תחומים?     

אלהאדי שחברי: על הקמת תשתיות מקדמות בריאות - - -     

מיכאל ביטון: יש התקשרות?     

אלהאדי שחברי: כן

מיכאל ביטון: מה אחוז הביצוע של החלטת הממשלה אצלכם?     

אלהאדי שחברי: 100%

אלהאדי שחברי:  פתחנו הרשאות לכל הרשויות המקומיות

מיכאל ביטון: יפה מאוד

צבי צור: אנחנו ב-out of office, מה שנקרא

מיכאל ביטון: למה בוקעאתא מחוץ למשחק?     

אלהאדי שחברי: אני ארחיב

מיכאל ביטון: לא הרבה

מיכאל ביטון:  לא להרחיב

מיכאל ביטון:  תגידי לו, אני אכניס אותך, אל תדאג

מיכאל ביטון:  לא צריך להרחיב, צריך לקצר

אלהאדי שחברי: הוא בפנים

אלהאדי שחברי:  מג'דל שמס קיבלו כמעט 900,000 שקל

אלהאדי שחברי:  בוקעאתא קיבלו כמעט 800,000 שקל

אלהאדי שחברי:  עין קנייא קיבלו 500,000 שקל

קריאה: לא רואים

קריאה:  מי קיבל? לא רואים

מיכאל ביטון: תבדקו עד הישיבה הבאה ותהדקו את הקשר

מיכאל ביטון:  האוזר, היא פה

מיכאל ביטון:  אני סוגר את הישיבה עוד כמה דקות, והיא פה

מיכאל ביטון:  אל תלכו

מיכאל ביטון:  אל תלכי קרן שמש

חמד עמאר: לכולם העברתם כסף חוץ מלבוקעאתא? למה?     

מיכאל ביטון: היא אמרה שיש להם

מיכאל ביטון:  הם לא יודעים

מיכאל ביטון:  היא בודקת

אלהאדי שחברי: אני אעביר לך את מספר ההזמנה

מיכאל ביטון: הנושא ייבדק

מיכאל ביטון:  מעין ארד איתנו בזום, בבקשה

מעין ארד לוז'יה: שלום

מעין ארד לוז'יה:  אנחנו במשרד הרווחה הקפאנו את מרבית התקציבים

מעין ארד לוז'יה:  אנחנו עובדים עם הרשויות בהקצאה ישירה

מעין ארד לוז'יה:  הביצוע מתבצע על-ידי הרשויות עצמן

מעין ארד לוז'יה:  סוכמו מראש פרויקטים שכל רשות בחרה לבצע

מעין ארד לוז'יה:  יתרות שהיו לנו בין השנים 2021 ל-2022 חילקנו לרשויות לטובת תוכניות חד-פעמיות, הצטיידות, הפגות לעובדים, נתנו שם כל מה שאפשר היה כדי לצ'פר ולתגבר אותם בתקופה הזו

מעין ארד לוז'יה:  תקציב הבינוי יעבור לשנה הבאה, וייחתמו הסכמים עם הרשויות בשנה הבאה

מיכאל ביטון: אז אתם תהיו ב-100% ביצוע?     

מעין ארד לוז'יה: לא ב-100% ביצוע, אבל הקצינו את כל הסכומים שהגיעו אלינו

מיכאל ביטון: כמה אחוז ביצוע יהיה לכם אחרי שתקבלו, אם אתם מחכים להתחייבות של האוצר ב-23'?     

מעין ארד לוז'יה: בבינוי יהיה 100% ביצוע אחרי חתימת ההסכמים

מעין ארד לוז'יה:  בפעולות, לצערי, חלק מהסכומים קוזזו

מעין ארד לוז'יה:  אנחנו מקבלים עודפים והם לא במלואם

מעין ארד לוז'יה:  אז בסופו של דבר, אנחנו עומדים על 80% בערך

מיכאל ביטון: אני אבקש מאסף וקסלר לבדוק את הסיפור של הרווחה

מיכאל ביטון:      אתה צריך לצאת?     

קריאה: כן

מיכאל ביטון: אני רוצה להגיד לך, קודם כול, תודה שהיית איתנו

מיכאל ביטון:  דבר שני, נשמע שאתה על הדברים ושולט בנתונים

מיכאל ביטון:  המבחן של הממשלה עכשיו זה מה יקרה בדצמבר

מיכאל ביטון:  הציפייה של הכנסת ושל הוועדה הזאת ושל היישובים הדרוזיים היא ל-100% ביצוע ביתרות של 23' אחרי כל התיקונים שעשיתם, להעביר גם את אותם 3 מיליון שחסרים, אם לא הועברו בשוטף, וגם את כלל ההתחייבויות האחרות, ה-84% למשרדים, ועיניכם הפקוחות לוודא שהמשרדים עושים את תפקידם

מיכאל ביטון:      אני מבקש ממך ומהאשם חוסין להיות הנציגים הראשונים

מיכאל ביטון:  אתה תציג ניצול תקציבי על פני שלוש שנים לפי סעיפים ומשרדים, והוא יציג איך הוא הולך לפתור בעיות עם הפנים לעתיד, ומה שעלול להיפגע בשל בעיית הרציפות וההמשכיות

מיכאל ביטון:  אנחנו צריכים לייצר ביטחונות של דברים חשובים, כמו פרויקטורים, העסקה, דבר שעלול למות, ואיך הממשלה מבטיחה רציפות והמשכיות של פרויקטים חשובים

מיכאל ביטון:      פרויקט פיזי, מטבע הדברים, הוא רב-שנתי

מיכאל ביטון:  פרויקט הפעלתי, קהילתי, חינוכי, רווחתי או בריאותי, יכול להיות בסיכון כשמגיע ינואר ואין הקצאה תקציבית

מיכאל ביטון:  אז אני מבקש תשובה לרציפות ולהמשכיות

מיכאל ביטון:  תודה שהיית איתנו

מיכאל ביטון:      גיא דייגי ממינהל תכנון בזום, בבקשה

גיא דייגי: שלום, במסגרת החלטת הממשלה הוקצה סכום של 500,000 שקל שמתוכו עד היום נוצלו 175,000 שקל לתוכניות של עין קנייא ומסעדה

גיא דייגי:  תוכניות המתאר הן תוכניות שלוקחות הרבה זמן והן ממשיכות

מיכאל ביטון: למה אין ניצול מלא של הכסף?     

גיא דייגי: התוכניות עדיין בתהליך, והכסף הוקצה על-מנת להשלים - - -     

מיכאל ביטון: לא אכפת לי שהם בתהליך, אבל ההרשאה, ההתחייבות לרשויות ניתנה על כלל ה-500,000 שקל?     

גיא דייגי: כל ה-500,000 שקל הועברו

מיכאל ביטון: יש הרשאות ועדיין לא ביצעו את התוכנית

מיכאל ביטון:  תוכנית מתאר לוקחת שנה, שנתיים או שלוש שנים לגמור אותה, אבל יש התחייבויות - - -     

גיא דייגי: קצת יותר

מיכאל ביטון: למה יותר? אני עשיתי תוכנית מתאר בשנה-שנתיים

מיכאל ביטון:  אפשר, אפשר

מיכאל ביטון:  אצלכם יש יותר בעיות בגלל אדמות פרטיות והסדרה של ההיסטוריה

דולאן אבו סאלח: אבל זה רק תכנוני

דולאן אבו סאלח:  זה לא קשור בכלל לשלילת הקניין

מיכאל ביטון: אבל התכנון הזה פותח לך פתח

מיכאל ביטון:  אתה צריך גם תכנון, כי אם אסור לבנות בית אז אסור

מיכאל ביטון:  אתה צריך כתמים של בתים

דולאן אבו סאלח: אנחנו עדיין לא באיחוד וחלוקה

דולאן אבו סאלח:  אני מדבר על הצעדים הראשוניים שהם רק תכנוניים נטו

מיכאל ביטון: בסדר, אבל אני שואל אם ה-500,000 שקל האלו הולכים ושמורים לעבודה הזאת

גיא דייגי: ה-500,000 שקל האלה שמורים, ולהבנתי, הם שמורים עד סוף השנה וצריך להאריך את ההחלטה כדי שניתן יהיה להשתמש ביתרה הזאת - - -     

מיכאל ביטון: באיזה יישובים אתה עם תוכנית מתאר ובאיזה לא? ולמה לא?     

גיא דייגי: בבוקעאתא תוכנית המתאר מאושרת

גיא דייגי:  במסעדה תוכנית המתאר הוגשה והוקפאה בעקבות דרישת הרשות עד לאחרי הבחירות

גיא דייגי:  במג'דל שמס תוכנית המתאר עברה הפקדה ונמצאת לקראת דיון בהתנגדויות

גיא דייגי:  בעין קנייא התוכנית הוגשה ומחכה לדיון

מיכאל ביטון: אז לכולם תהיה תוכנית מתאר די בקרוב

מיכאל ביטון:  אבל אתה יודע, עם תוכנית מתאר אי-אפשר ללכת למכולת כי על המתאר צריך תב"עות

מיכאל ביטון:  רק תב"ע מאפשרת ביצוע

מיכאל ביטון:  אתם דואגים לתקצב תב"עות? עשיתם במתאר כבר תב"ע?     

גיא דייגי: חלק מהתוכניות כוללות גם אפשרות להוציא היתרים

מיכאל ביטון: מי עוזר להם לעשות תב"עות?     

דולאן אבו סאלח: משרד השיכון, אדוני היו"ר

מיכאל ביטון: על הכתמים של המתאר אתם עושים תב"עות, כי מתאר בלי תב"עות זה טמעות

גיא דייגי: צודק מאוד

אמין אבו חייה: אנחנו מטפלים בזה וזה מטופל

גיא דייגי: וזה כסף שהועבר ממינהל התכנון למשרד הבינוי והשיכון

מיכאל ביטון: תודה רבה לך

מיכאל ביטון:  אני חייב לסיים את הישיבה

מיכאל ביטון:  הבטחתי לכל ראש רשות שתי דקות, בבקשה

ואיל מוגרבי: אדוני היו"ר, אני אתייחס לזה במהירות

ואיל מוגרבי:  קודם כול, אנחנו מקווים ומצפים שהכסף של 23' יישאר באותה תוכנית ושלא יוסיפו אותו לתוכנית החומש הבא

ואיל מוגרבי:  דבר שני, במשרד הפנים, אגף דתות, יש עדיין כסף ששוכב שם ואנחנו מנסים לאתר תקציבים להשלמת פרויקטים קיימים שהתחלנו בהם

ואיל מוגרבי:  וכמובן שזה אל בהחלטת הממשלה אלא ממקורות נוספים

ואיל מוגרבי:      מבחינת החינוך, אני פונה למשרד החינוך ולמה שאמר האשם חוסין – פרג' פארג' יכול להעיד כשהיה במשרד החינוך, שדרכו ובזכותו קיבלנו הרשאה ב-10

ואיל מוגרבי: 4

ואיל מוגרבי: 2019

ואיל מוגרבי:  התוכנית של בית-הספר בעין קנייא היא מ-2019, ולא מ-2021

ואיל מוגרבי:      משרד התיירות ומשרד החקלאות – אני מצפה שתשבו יחד ונקדם את התוכנית שלנו

מיכאל ביטון: אני אדבר עם תוכנית מעוז

מיכאל ביטון:  צריך לדבר קצר ולעניין, וניפגש פה בעוד שבועיים

דולאן אבו סאלח: תודה על הדיון החשוב

דולאן אבו סאלח:  נציג משרד החינוך – דיברת על תוכניות הפעלה

דולאן אבו סאלח:  אנחנו רוצים בינוי

דולאן אבו סאלח:  יש צורך ממשי בכל היישובים לבניית בתי-ספר, שחלקם בנויים בשיטת פל קל, שהיא שיטה פסולה על-ידי משרד החינוך

דולאן אבו סאלח:  צריך להתקדם בהקשר הזה

דולאן אבו סאלח:  הגשנו בקשות למינהל הפיתוח במשרד החינוך, ואנחנו צריכים תשובות

דולאן אבו סאלח:  דיברת על ההפעלה, זה בסדר

דולאן אבו סאלח:  איה עושה עבודה מצוינת

מיכאל ביטון: אגב, בבינוי אתה גם מקדים לו מימון לתכנון וכבר הרווחת שנה קדימה של עבודה

מיכאל ביטון:  עוד לא נתת את הכסף לבנייה, אבל אפשר לתכנן

מיכאל ביטון:  לפחות הרשאות לתכנון של מוסדות חינוך, זה דבר חשוב מאוד שיהיה בקנה היתר בנייה זמין

דולאן אבו סאלח: זו עצה של ראש עיר לשעבר

מיכאל ביטון: הוא יודע

מיכאל ביטון:  תאמין לי

מיכאל ביטון:  הוא מכיר את הכול

דולאן אבו סאלח: אבל זה חשוב

דולאן אבו סאלח:  הקדמת תכנון היא דבר שפותח לנו את הדלת

דולאן אבו סאלח:  יש לנו ישיבה עם רפי אלמליח ממינהל התכנון

מיכאל ביטון: אנחנו נבקש שהמינהל יהיה פה בפעם הבאה

דולאן אבו סאלח: יש לנו תוכניות מתאר בקנה, כמו שראיתם

דולאן אבו סאלח:  אנחנו רוצים שמינהל התכנון יהיה על זה ונזרז את התהליך שם

מיכאל ביטון: רפי במינהל מקרקעי ישראל עכשיו או במינהל התכנון?     

דולאן אבו סאלח: הוא במינהל התכנון

דולאן אבו סאלח:  משרד התחבורה - - -     

מיכאל ביטון: לא, לא

מיכאל ביטון:  זהו

מיכאל ביטון:  בלי פרטים

דולאן אבו סאלח: עוד סעיף אחד

דולאן אבו סאלח:  אני היישוב הכי צפוני במדינת ישראל

מיכאל ביטון: לא, לא

מיכאל ביטון:  אני חורג, אני לא אקבל אישור לדיונים

מיכאל ביטון:  המליאה התחילה

מיכאל ביטון:  סליחה, אני לא יכול

דולאן אבו סאלח: יש לנו קטעים מסוכנים

מיכאל ביטון: המליאה התחילה

מיכאל ביטון:  אני עושה פה עבירה על חוקי הכנסת

דולאן אבו סאלח: בלי שום קשר לנתיבי ישראל, צריך לתקצב אותם, בתוך היישובים ולא מחוץ ליישובים

עבאס אבו עואד: ממשרדי הממשלה אנחנו מבקשים להיות שותפים בכל דיון שיהיה או משהו שקשור לתוכניות של

עבאס אבו עואד:  לא לבוא למועצה אחת ולהתעלם ממועצה שנייה

מיכאל ביטון: לדבר עם הרשויות

עבאס אבו עואד: חשוב מאוד לדבר ולתאם עם הרשויות

מיכאל ביטון: זו תוכנית שנבנתה בשביל הרשויות

מיכאל ביטון:  משרד שביצע בלי לדבר עם הרשויות חטא לתפקידו

עבאס אבו עואד: דבר שני, בינוי – אני אשמח אם תקדמו את עניין בית-הספר

עבאס אבו עואד:  משרד הרווחה - - -     

מיכאל ביטון: הוא נשאר פה, ידברו איתך

מיכאל ביטון:  חבל

מיכאל ביטון:  אמרתי לאנשים לדבר פה עוד כמה דקות

עבאס אבו עואד: משרד הרווחה בזום

עבאס אבו עואד:  אני רוצה לנצל את זה

מיכאל ביטון: אתם יורדים לפרטים

מיכאל ביטון:  זה לא מתאים לי

עבאס אבו עואד: יש לנו הרשאה

עבאס אבו עואד:  אני מבקש שייתנו לנו אותה, ולקדם איזור תעשייה משותף אצלנו

מיכאל ביטון: כל אחד ידאג לעניינים שלו בפרטי-פרטים

מיכאל ביטון:  הם נשארים פה ואנחנו נלווה אתכם על התמונה הכללית

מיכאל ביטון:  אל תעשו את זה עכשיו

מיכאל ביטון:  אבני, בבקשה

אתי לבני: אדוני היו"ר, תודה רבה על היוזמה

אתי לבני:  פעלת מהר יותר ממה שאנחנו מכירים

אתי לבני:  נפגשנו בשבוע שעבר, אמרת שאתה מקיים דיון וקיימת, ואתה כבר אומר בעוד שבועיים

אתי לבני:  אני שמח וההרגשה שלי מצוינת

מיכאל ביטון: באנו לעבוד

מיכאל ביטון:  אני איתכם

מיכאל ביטון:  גיא דקניט, בבקשה

גיא דקניט: אני גיא ממשרד האנרגיה

גיא דקניט:  בהחלטת הממשלה הוקצו 2 מיליון שקלים לפרויקטים של אנרגיה מקיימת, חויבו 100% מ-2 מיליון השקלים האלה בהרשאות

מיכאל ביטון: אתה בקשר עם הרשויות?     

גיא דקניט: דרך האשכול

מיכאל ביטון: האשכול מרכז?     

גיא דקניט: כן

מיכאל ביטון: יפה

מיכאל ביטון:  100% ביצוע?     

גיא דקניט: לא

גיא דקניט:  100% הרשאות

מיכאל ביטון: והם יכולים לפעול איתן?     

גיא דקניט: כן, למשל, בעין קנייא - - -     

מיכאל ביטון: אז זה תלוי באיכות הביצוע של האשכול? מי בולם את הביצוע?     

גיא דקניט: אני אבדוק את זה

מיכאל ביטון: עד הפעם הבאה אתה נותן לנו תשובה למה אין 100% ביצוע

מיכאל ביטון:  עמיחי דרור ממרכז השלטון המקומי, בבקשה

עמיחי דרור: תודה, אדוני

עמיחי דרור:  רק לציין ששיעור הניצול של התקציבים הוא לא כמו שהוצג

עמיחי דרור:  על-פי הסיכום של הרשויות, מתוך 415,000,000 שקל לאורך שלוש שנים יש שיעור ניצול של 30%

עמיחי דרור:  עבור תקציבי - - - 15%, עבור שנת 2022 כ-50%, עבור שנת 2023 כ-25%

עמיחי דרור:  זה שיעור הניצול של התקציבים

מיכאל ביטון: אנחנו נקבל דוח מוסמך של האוצר על בסיס החשבות

מיכאל ביטון:  רק תסתייג שחלק היה בביצוע עצמי של משרדי ממשלה, ואז זה לא יופיע אצלם

מיכאל ביטון:  אם אנחנו מחברים את הנקודות אולי נקבל מספרים אחרים, ועדיין הדרישה שלנו היא 100% ביצוע

מיכאל ביטון:  לשם אנחנו נפעל ועל זה נפקח

עמיחי דרור: גם אנחנו נשמח להציג את הנתונים בפעם הבאה

מיכאל ביטון: אתה תעשה שיעורי בית, וכשהם יציגו ניצול או מישהו יציג נתון לא לעניין, אתה תתקן אותו

עמיחי דרור: בסדר גמור

מיכאל ביטון: אני רוצה לסכם את הפגישה

מיכאל ביטון:  אני מבקש להודות לראשי הרשויות שהגיעו אלינו מהגולן והיו איתנו, ועל המנהיגות שלהם בעת הזאת, בעת מלחמה; על החיבור היפה בתוך החברה הישראלית בין הדרוזים ליהודים, על התופעות המדהימות של אירוח חיילים, של אירוח מפונים, של עזרה הדדית, של אוכל שניתן בשפע, של לב פתוח ויד רחבה

מיכאל ביטון:  אי אפשר להקטין במשמעות של המעשים הגדולים האלה, ובעיניי, זה רגע היסטורי לחברה הישראלית של חיבור עמוק עם היישובים הדרוזיים בגולן, ובכלל עם העדה הדרוזית

מיכאל ביטון:  אבל זה חייב להיות מתורגם לאיכות ביצוע ומחויבות של הממשלה ליישובים ולקהילות הללו

מיכאל ביטון:      היעד שלנו הוא 100% ביצוע

מיכאל ביטון:  מה שהיה היה, אבל אנחנו נקפיד עליכם הקפדה חמורה של 100% ביצוע ב-2023, ונעשה מעקב לראות שאחרי שהתקציב יאושר בכנסת ובוועדת הכספים, ותקבלו הרשאות למשרדים, תדווח לוועדה הזאת שביצעתם 100%

מיכאל ביטון:  ביצוע בשבילי זה התחייבות כספית, שנתתם התחייבות לראש רשות

מיכאל ביטון:  אם הוא לא ביצע כי לא עוזרים לו או לא גמישים מולו, זו בעיה, אבל לעזור לו לבצע

מיכאל ביטון:  בסוף הם צריכים לבצע, אבל הם צריכים התחייבות כספית לביצוע, וזה מה שאני אבדוק

מיכאל ביטון:      אנחנו רוצים גם להדליק נורה אדומה של כל אותם פרויקטים שעלולים להיפגע בינואר, גם בהחלטה הזאת וגם בהחלטות אחרות

מיכאל ביטון:  הדוגמה המאלפת היא מגרשים לבנייה ללוחמים של העדה הדרוזית, פרויקט יפה שקיבל תאוצה, והוא בסכנה בינואר

מיכאל ביטון:  יתכן שיש עוד פרויקטים קהילתיים, חברתיים או הפעלתיים שהם בסכנה בינואר כי יש רציפות של העסקה של פרויקטורים של פעילות

מיכאל ביטון:  תבדקו את עצמכם איך מבטיחים את רציפות ההפעלה

מיכאל ביטון:      אני מבקש מהמשרדים שלא קיבלו ציון גבוה על העבודה עם הרשויות לשפר את דרכי העבודה שלהם

מיכאל ביטון:  ואם יש משרדים שקיבלו פה ציון גבוה, אז אני מעדיף להתמקד בטוב

מיכאל ביטון:  שמענו פה על משרד השיכון, משרד הפנים, המשרד לביטחון לאומי, משרד המדע, משרד החקלאות – 100% ביצוע וקשר עם הרשויות

מיכאל ביטון:  אני מצפה מכל המשרדים ל-100% ביצוע וקשר עם הרשויות

מיכאל ביטון:  אלה שני התנאים של איכות החלטת ממשלה

מיכאל ביטון:  פחות מזה אנחנו לא נקבל

מיכאל ביטון:      אנחנו נעשה פה ישיבת מעקב על הנושא הזה וננסה לוודא ש-2023 יבוצע כראוי

מיכאל ביטון:  אחר-כך נעסוק בסוגיות רחבות יותר, והוועדה תשקול לקיים דיון בהתאם לבקשה של ראשי רשויות דרוזיות בגליל גם על החלטות ממשלה שרלוונטיות לתחום שלהן

מיכאל ביטון:      אני מבקש מנציגי המשרדים להישאר פה רבע שעה, לשמוע את ראשי הרשויות באופן בלתי פורמלי, לתאם פתרונות, חסמים ומה שאתם יכולים, לקבוע פגישות עבודה להמשך, להגיע אליהם ולהדק את הקשר

מיכאל ביטון:      אני מודה לשר במשרד האוצר וחה"כ חמד עמאר, חבר ועדת הכספים

מיכאל ביטון:  אני מודה לחה"כ לשעבר צביקה האוזר, ואני מטיל עליך לשבת פה עם משרד האוצר ועם משרד ראש הממשלה שאתה מכיר יותר מכולנו, ולקדם את הראייה הכוללת של ההחלטה הזאת

מיכאל ביטון:  אנחנו נשוב וניפגש פה בעוד כשבועיים

מיכאל ביטון:  הזמן קצר, המלאכה מרובה

מיכאל ביטון:  בואו נראה שאפשר להביא תוצאה יפה בהחלטת ממשלה

מיכאל ביטון:  אני מודה לכולם ונועל את הישיבה

מיכאל ביטון:  תודה רבה